text:
Invinçibbile Armadda
A possente "Armadda" spagnolla (dita Grande y Felicísima Armada e ascì invencible) a l'ea 'na flotta de 132 nave mandâ do 1588 da-o Feipo II de Spagna contra l'Inghiltæra pe permette a-a so armâ de Fiandre de sbarcâ da l'atra parte da Mannega.
A so destruçion a l'è l'epillogo da lotta combattua tra a Spagna e l'Inghiltæra inta segonda meitæ do sec. XVI.
O longo contrasto, determinao da de raxoin religioze e polittiche, da l'agiutto che l'Inghiltæra a dava a-e rebelle Provinçe Unie, ma sorvettutto da-e impreize piratesche di mainæ ingreixi, non solo in sce-e coste de colonnie spagnolle d'Amerrica, ma in sce-e mæxime coste da Spagna (da ramentâ e impreize do Drake a Cartagena de las Indias e a Caddexe into 1586 e 1587), o portò o Feipo II a-a ressoluçion de corpî a-o cœu a rivâ e de sbarcâ un forte còrpo d'ezerçito in sce-e coste ingreize. O Lusciandro Farneize, comandante de forçe spagnolle inte Fiandre, o l'aiva preparao un çernuo corpo d'invaxon de 17 mia ommi, e o l'aspetava a Anversa che l'armadda spagnolla a desbaraçesse a Mannega da-e poche nave ingreixi pe passâ o streito.
Ma l'armâ navâ de Spagna, forte de ben 132 nave (gaioin, gaiaçe, galee e nave menoî de Spagna, Portogallo, Nappoli e ventuê italien), rœünia a Lisboña inta primaveja do 1588, a difettava d'unitæ, d'alenamento e sorvettutto d'aodaççi comandanti. L'ea morto che n'ea goæi o veteran de Leppanto, Arvâ de Bazan, marcheize de Santa Croxe, e o comando o l'ea stæto afiao a 'n zoeno ófiçiâ de tæra, Alonso de Guzman, ducca de Mediña Sidonnia, ignaro de mainaja, ignoto a-i mainæ. E quantunque pompozamente o re' o ciammesse questa so armâ invencible, i ciu esperti za preconizavan de grave sciagûe, percose i mainæ da regiña Lizabetta, aodaçiscimi e fæti ciu ardii da-e recente impreize, comandæ da lord Howard, ch'o l'aiva a-e so dipendençe lord Seymour e i doi zœumoæ avoxæ corsæ Françesco Drake e Zane Hawkins, g'aivan pe lô, quantunque benben infeioî de nummero, tanti elementi de superioitæ morâ.
Za primma de lasciâ e coste da Spagna (16 luggio 1588) 'na tempesta a l'aiva gravemente dannezao l'armâ, e, ço chi è pezo, provocao de dizerçioin. Quand'a fu zonta in vista de l'Inghiltæra e a se dirizzeiva verso e coste de Fiandre pe rœünîse a-e forçe do Farneize, questa a fu attacâ a-a rêguàrdia da-i Ingreixi do Drake e a sofrì di grosci danni (20 luggio). Tuttavia o Mediña Sidonnia o l'ariescì a deximpegnâse e a proseguî o viægio, seguio a distança da-o Drake e da-o Howard: ma o 24 a l'arba, riçevuo di belli rinforsci, i Ingreixi repigion l'attacco, e continuon da pœu e molestie, sempre sença impegnâse a fondo, inti giorni succescivi. O 27 luggio fu lançao contra l'armâ (a-a fonda nanti Calais in ateiza do Farneize) 'na squadriggia de nave inçendiaie, o quæ effetto o fu assolutamente dezastrozo. Tante nave tagion i ormezzi pe evitâ de finî abruxæ, e l'armâ do Mediña Sidonia a se sparpagiò. Aprofitando da confuxon i Ingreixi attacon o grosso de forçe spagnolle inflizendo graviscime perdie.
L'armiraggio o l'ordinò aloa a retiadda, fuzindo davanti a-o nemigo, verso nord, longo e coste da Scoççia, pe tornâ dapœu in pattria longo o canâ d'Irlanda, tegnindose a-o seguo in ato mâ. Quella fuga dezordenâ, in moæ tempestoxi, sença baze de rifornimento, a l'ariescì dezastroza; i equipaggi fun dimezæ da-o freido, da-e maotie, da-a famme. No essendo in graddo de mezuâ a lonxituddine e no savendo che-a corente do gorfo a sponciava a flotta verso est, l'Armadda a virò a sud troppo fito anando a finî troppo vexin a-e coste scoçeixi e irlandeixi. Into Mâ d'Irlanda e perdie fun graviscime: tante nave naofragon, di atre, avendo za perso i àncoe davanti a Calais, pe sarvâse dettan in secco. Tanti mainæ fun vendui comme scciavi, di atri fun amaçæ da-e popolaçioin da costa. L'armiraggio o tornò in pattria con 67 nave redute in condiçioin infeliçiscime.
A flotta de Spagna doppo quella catastrofe a no se repigiò ciu. A vittoia conseguia a dette da quello momento a l'Inghiltæra un primato marittimo, che inti secoli succescivi o no ghe fu ciu portao via.
BibliografiaModìfica
- I. A. Froude, The Spanish History of the Armada and other essays, 1892
- A. Close, The defeat of the Spanish Armada, 1913
- B. Sánchez Alonso, Fuentes de la historia espanola é hispano-americana, 1927
- Camillo Manfroni, La invencible armada, 1929
Conligamenti esterniModìfica
- Wikimedia Commons a contégne di inmàgine ò di âtri files in sce Invinçibbile Armadda


c: text/html

text:
Michigan
O Michigan (Nomme ofiçiâ: State of Michigan) o l'é o 26-eximo stato di Stati Unïi d'America da-o 1837, a seu capitâ a l'é Lansing e a seu çitæ ciù importante a l'é Detroit, famôza pe-a produçión di aotomòbili, prezénpio da dìtta Ford de l'avoxòu Henry Ford.
O nomme Michigan o l'é a trasliteraçión françèise da pòula misshikama (leze "misc-ï-gaa-mü"), inta léngoa Ojibwe che a veu dî grande lâgo.
Into 1835 o Michigan o l'à conbatûo e perdûo a Guæra de Toledo contra l'Ohio pe-o contròllo de 'na lista de tæra fra i doî stati.
NòtteModìfica
- ↑ (EN) Resident Population Data, in sce census.gov. URL consultòu l'11 zenâ 2012 (archiviòu da l'url òriginâle il 3 zenâ 2013).
- ↑ "Se cerchi una penisola incantevole, guardati intorno"
Atri progettiModìfica
- Wikimedia Commons a contégne di inmàgine ò di âtri files in sce Michigan

robotstxt: allowed

filter: keep


text:
dunde ne vegnì duve l'è ch'ané
da 'n scitu duve a l'ûn-a a se mustra nûa
e a neutte a n'à puntou u cutellu ä gua
e a muntä l'àse gh'é restou Diu
u Diàu l'é in çë e u s'è gh'è faetu u nìu
ne sciurtìmmu da u mä pe sciugà e osse da u Dria
e a funtan-a di cumbi 'nta cä de pria
E 'nt'a cä de pria chi ghe saià
int'à cä du Dria che u nu l'è mainà
gente de Lûgan facce da mandillä
qui che du luassu preferiscian l'ä
figge de famiggia udù de bun
che ti peu ammiàle senza u gundun
E a 'ste panse veue cose ghe daià
cose da beive, cose da mangiä
frittûa de pigneu giancu de Purtufin
çervelle de bae 'nt'u meximu vin
lasagne da fiddià ai quattru tucchi
paciûgu in aegruduse de lévre de cuppi
E 'nt'a barca du vin ghe naveghiemu 'nsc'i scheuggi
emigranti du rìe cu'i cioi 'nt'i euggi
finché u matin crescià da puéilu rechéugge
frè di ganeuffeni e dè figge
bacan d'a corda marsa d'aegua e de sä
che a ne liga e a ne porta 'nte 'na creuza de mä


text:
Cose l'ea un leudo
In barco bello ma strano e da camin,
costruio in legno e o l'ea marin,
o ghe avviva a coverta alluna
e ghe voiva ìn bon maina pe savéighe cammina
o gh'aveiva solo ìn torto:
de aveighe l'erbo storto.
O barometro e a buscioa i l'ean i strumenti
i dui soli, de bordo, a quelli tempi
ché se no se orìentavimo co-e stelle
de vidue o ghe ne saiae stou de belle,
e un stipetto a gh'ea in'arbanella.
De baxaicò, conserva, peive, sa e cannella;
a giarretta de l'euio, un cestin con cioule,
aggio e patate, faxeu secchi
stocchefiscio, baccalà, fain-a, riso e spaghetti;
un sacco de galletta
de sardo una formaggetta,
una bariletta de vin (ch'o no l'ea bonarda)
e pe l'aegua o gh'èa a benarda.


text:
Raggi alfa
I Raggi alfa sun una radiazion ionizzante, saiv'a dî, in graddo de provocä a ionizzaçion da mateia. Sun emissi da un nucleo atomico naturalmente o artificialmente instabile.
Particelle alfaModìfica
Puemmo consciderä questi raggi comme composti da particelle alfa. Tæ particelle g'han carega puxitiva pâ a due votte a carega elementare (saiv'a dî, a carega de un proton) e massa pari a quattro votte quella dell'idrogeno. Queste caratteristiche fan scì che a particella alfa a segge identica a un nucleo de elio.: 4 nucleuin (2 protoin e dui neutruin).
MassaModìfica
6,64 x (10 elevou a -27) kg.
Energia de emiscionModìfica
L'energia de emiscion a dipende da o nucleo ch'o l' emette, ma pe o stesso nucleo a l'è ben definia e a l'è de l'ordine de quarche MeV (dove MeV sta pe 1.000.000 de elettron-volt).
Interazion con a materiaModìfica
L'interazion co a mateia a l'avvegne in dui moddi: urto meccanico (collixion diretta da particella alfa con un elettron orbitante), oppure urto elettrico (interazion di campi elettrostatici da particella alfa e di elettruin orbitali do mezzo assorbente). Comme conseguenza da forte interazion con a materia, dovüa ai dui tipi de urto, a penetrazion de particelle alfa in te un bersaglio a l'è ridottiscima.


text:
Anestetici locali
I Anestetici locali sun farmaci che blocchen temporaneamente a trasmiscion di stimoli in te fibbre nervose. Pöan esse somministræ pe vie differenti: superfiçiale, pe infiltraçion, con anestexia endovenosa regionale, con blocco epidurale.
Rapporti con a circolasion sanguigna[modìfica | modìfica wikitèsto]
I anestetici locali no vegnan portæ in to scito dove serven dao circolo sanguigno; però l'è importante consciderä quante vegnan assorbî dall'apparou da circolasion. Questo serve a capî i rischi de tosciçitæ scistemica (che a l'è ligä ä quantitæ de farmaco in circolo) e o tempo a dispoziçion primma che finisce l'effetto ( ciû anestetico va in te l'apparou circolatorio e meno ghe n' è de disponibile in ta zona dove serve l'effetto ). A concentraçion ciü erta de anestetico locale in to sangue a se ha de solito in to gio de 10 – 25 menüti. Bezeugna fä attension che o farmaco o no segge somministrou pe sbaglio intravascolarmente.
Effetti tosceghi[modìfica | modìfica wikitèsto]
I effetti tosceghi de questa categoria de meixinne se han de solito quande se arriva a unna concentraçion troppo erta in to sangue. Se registra effetti de ebbressa, sedaçion, fascicolaçioin; ciü gravi son i caxi de convulscioin. In caxo de somministraçion endovenosa involontaia se rischia anche collassi cardiocircolatoi. I anestetici locali de tipo esterico, comme benzocainna, cocainna, procainna e tetrocainna dan ciü de spesso reaçioin de ipersenscibilitæ; questi son meno frequenti con i anestetici locali de tipo amidico, comme lidocainna, bupivacainna, prilocainna e mepivacainna. Dæto che i anestetici locali spesso dan vasodilataçion, vegnan associæ a adrenalinna pe diminuî o sanguinamento e pe rallentä l'assorbimento in circolo. A concentraçion de adrenalinna a deve esse ao mascimo de 1: 80.000 in caxo de chirurgia odontoiatrica.
Anestexia locale in odontoiatria[modìfica | modìfica wikitèsto]
Pe l'anestexia locale in odontoiatria se dövia da lungo tempo a lidocainna; ciü recente l'üso de mepivacainna e articainna, con o sensa vasocostrittô (adrenalinna). Pe interventi poco invaxivi, comme ad esempio quelli effettuæ con laser a diodi, l'è spesso sufficienti un anestetico pe contatto (lidocainna spray o in gel).
Atri progetti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Anestetici locali


text:
vegnì a prepuoesito, ro qua (come quella veirà) è unna recogieita de no sò quente rime in lengua zeneize assè piaxeive pe ri soggetti, che contennan, intre què con molta facilitè son espressi molti concetti bellissimi, a mendamento de quelli chi no vuoeran che se posse in questa nostra lengua esprime rò sò intento; cosa dra qua se puoeran fin chi per molte proeve esse desinganè; puoessa che ro spirito rero dro Segnò Poro Fogieta, hà mostraou quanto quelli sen in errò chi han ta opinion, havendo le con ra felicitè dro bell'inzegno sò, deschiegoù in versi tutte quelle materie chi ghe son vegnue pe
Page:Rime.diverse.in.lingua.genovese.Bartoli.Pavia.1588.djvu/3
Jump to navigation Jump to search
This page has not been proofread.


text:
A lettia de Giaxo d'Axou a-a Repubrica de Zena insce-a vittoia de Ponça
A lettia o relaçion de Giaxo d'Axao a-a Repubbrica de Zena insce-a vittoia de Ponça.
Verscion do 1669[modìfica | modìfica wikitèsto]
A primma verscion stampâ de l'Abbao Michê Giustignan d'o 1669:[1]
«Avanti che noi ſcriuemo atro, Noi, vi ſuprichemo che ve piaſe de reconoſce queſta ſingolà vittoria dallo noſtro Segnò Dè, e da lo beo S. Georgio, e da S. Domenego in ra feſta de lo quà, in Venerdì fù la noſtra aſsè ſanguinenta battaia, dra quà, noi ſemo ſteti Vittorioſi, nò per le noſtre forze ma per le virtu de Dè, habiando la giuſtitia dalla noſtra parte.
«Lo quarto di di queſto meiſe ra mattin per tempo, noi trouammo in ro Mà de Terracina, aſsè preſſo terra l'armà de Rè d'Aragon, de naue 14: ellette inter vinti delle quae naue erano ſei groſſe le altre commune, li Rè e ri Baroni ri quae voi audirei de ſotta con huomini ſei miria per quello che ſauei da elli, ſi che ra menò nave di 300. in 400. huomini hauea, le altre 500. in 600. la Reale, huomini 800. inter la quale era lo Rè d'Aragone, lo Infante, lo Duca di Seſſa, lo Principe di Taranto, lo figlio dello Conte di Fondi e 120. Cavaglieri. Erano con le dette, naui Galere undexe, e Barbotte ſei, & era lo vento allo Garigliano, ſi che era in ſua poſſanza quello di de inueſtine, noi habbiando à mente la cõmeſſione voſtra de non prender battaia ſe era poſſibile, ma de dà ſocorſo à Gaeta ſi ſe ferzam o de tirar à vento, ſi nauegammo in ver Ponza, lo Rè ſempre ſeguitandone, e molto preſto le galee fonne à noi à re quae mandei un me Trombetta, pregando ra Maeſtè dro Re che ello non me voreſſe dà impaccio, ma me laſciaſſe andà à Gaeta e che rà noſtra Communitè non voè guerra, &c. lo Re eri mattindi di San Domenego me mandà meſſer Franceſco da Capoa à ro qua chiù largamente parlei, ſecondo altra commiſſion che haueua riceuuo ro dito meſſer Franceſco da ro Re, che hauea ferma ſperanza che per pagora, mi ghe feiſe fa queſt'ambaſcià, e incontinente mandò vn Caualero con ro sò Arado quaſi comandandome me diſſe che metteſſe à baſſo re Veire, e ſubito ra naue con ro vento in poppa cridando, con bombarde, e con bareſtre me inueſtì, Noi fummo ri primmi inueſtii, da ra naue dro Re, e da tre atre naui, e miſe ro ballaò onde ghe piaxé, in ro ſcaraò de prora, e fummo concadené amoroſamente hauendo da poppa vn'atra naue, e da l'attro laò vn'atra, & à proa vn'atra, Non penſè che ri noſtri compagnoin; e Paſtroin fuggiſano, ma monto toſto, e fummo elli, e noi tutti lighè incadenè inſeme amoroſamente; erano re garee da re coſte refreſcando re lò naui, de huomini, e tirandone re lo naui adoſſo ond ghe piaxea. però che era grandiſsima carma, finarmente lo altiſsimo de noi dalle hore 12. fin'à re 22. ſenza interuallo ne ripoſo habbiando riſpetto à ra giuſtitia ne dè vittoria.
«Primamente preſimo ra naue de Re, e re atre noſtre ne preſeno vndexe, ſi che in ſomma ſon reſtae naue 12. dell'Armà de Re, & vnna garea ſoa bruxà, e vn'atra infondo abandonà da elli. doe dre ſoe galere ſon leuae da ra battaia, e ſon ſcampaè per portà ra nouella, ſon remaſi prexoin ro Re d'Aragon, ro Re di Navarra, ro Maeſtro de San Giacomo, ro duca di Seſſa, ro Principe di Daranto, ro Vice Re de Seceira, & infiniti atri Baroin Caualier e zentil'huomini con Menguccio dell'Aquila Capitan de 300 lanze, e ri prexoin ſon migiara de migiara, auiſando la magnificentia e Reuerentie voſtre, che eran ſun queſte naui huomini d'arme mille como ſarei auiſae, quando haueremo pù ſpaccio per conforto de tutti voi, certificamo le voſtre Magnificentie e Paternitae, che non so da quae parte incomensà, a di re ſue lodi, e re ſue proezze, con ra grand'obedienza, e reverentia, che ſempre ſon ſteti da ro di che partimo à queſto di, maſsime in ro di drà battaia che ſe eſsi haueſsan combattuo dauanti re Signorie voſtre, non haueriano feto atramente, elli meritan d'eſse lodè e reconoſciui ſingolarmente. Criſto ne preſte gratia che poſsemo andà de ben in megio.
Data die 6. Auguſti 1435. in Naui ſupra Inſulam Pontiae.
Verscion d'o 1871[modìfica | modìfica wikitèsto]
A verscion ciu esteiza pubbricâ da-o Belgrano d'o 1871:[2]
« Magnifice et Prestantissime Domine mi singolarissime et spectabiles ac preclari cives Patres et Domini hónorandissimi.
« Avanti che noi scrivemo altro , noi vi suplichemo che ve piase de recognosce questa singolà vittoria da lo nostro Segnò Dè , e da lo beo San Georgio e da San Domenego , in ra festa de lo quà, in venerdì, fu la nostra assai sanguinenta battaja, della quà noi semo steti vittoriosi no per le nostre forze, ma pe la virtù de Dè, abiando la giustitia da la nostra parte.
« Lo quarto dì de questo meise, la mattin per tempo, noi trovammo in ro mà de Terracina assai presso tera l'armà de lo Re di Aragone de nave quattorze elette inter vinti; de le quae nave erano e sono sei grosse, le altre commune, con li re e baroin li quai Voi audirei de sotta, e con huomini sei millia , per quello che possemo saveì da elli ; sicchè ra menò nave de 300 a 400 homini havea , le altre 500 in 600, la reale homini 800, inter la quale era lo Re d'Aragone , lo infante , lo duca de Sessa, lo principe de Taranto, lo figgiolo dello conte de Fondi , e 120 cavalieri. Erano con le dette navi galere undixi e barbotte sei , et era lo vento a lo Garigliano , sichè era in sua possanza quello dì de investirne. Noi habbiando a mente la comissione vostra de no prender battaja , se era altramente possibile dar soccorso a Gaeta, sì se forzàmo de tirar a vento, si navigammo in ver Ponza. Lo Re sempre seguitonne, e monto presto le galee fonne a noi ; alle quae mandaè un me trombetta , pregando alla maestè de lo Re che ello no me vorresse dà impachio, ma me lasciasse andar a Gaeta, e che lo illustre segnò nostro e la nostra Comunitae no vorè guerra, etc. Lo Re eri mattin, lo dì de San Domenego, me mando un cavalier, messer Francesco da Capoa, a ro quà pu lungamente parleì con questa conclusion , che noi no voreimo nè guera nè bataja, ma vorriamo andar a Gaeta, et altre parole secundo altra commissione che haveva recevuo lo dito meser Francesco dallo Re, che havea forte speranza che per pagòra mi ghe feise fà questa ambascià ; e incontinente mandò un cavalero con lo so arado , e , quasi comandandome , me disse che mettesse a basso re veire. E subito ra nave con ro vento in poppa , cridando ,... con bombarde e con barestre me investite. Noi fummo li primi investij dalla nave dello Re e da tre altre nave, e misso lo ballao onde ghe piaxè in ro scarao de proa, fummo concatenè amorosamente , avendo da poppa un'atra nave e da l'atro lào un' atra , et a proa un'atra.
« Non pensàe che li nostri compagnoin e patroni fugissano ; ma monto tosto fummo.... elli e noi tutti lighè e incatenè insemme amorosamente. Erano le galee dalle coste , refrescando le loro navi de homini e tirandone re lò navi addosso onde ghe piaxea, però che era grandissima carma. Finalmente lo Altissimo de noi dalle hore 12 a re 22 , senza intervallo nè reposo , habiando rispetto alla giustitia , ne dè vittoria.
« Primamente che la nave de Re la qua noi presemo e così all'altre tre con navi undexe; sicché, in somma, son restaè nave dodexe de l'armà de Re, et una galea soa bruxà et un'altra in fondo abbandonà da elli; due navi delle soe galee fon levae dalla battaja , e son scampae per portà la novella. Son remasi prexoin ro Re d'Aragone e lo Re de Navarra, ro Meistro de San Giacomo, ro Duca de Sessa, ro Principe de Taranto, ro Viceré de Sicilia, et infiniti altri baroin, cavalieri e zentilhomini, con Meneguccio de l'Aquila capitan de 300 lanze , e ri prexoin son migiara de migiara ; advisando le Magnificentie e Reverentie Vostre che eran sum queste navi huomini d'arme mille, como sareì advisè quando averemo pù spacio per conforto de tutti Voi. Certificamo le Vostre Magnificentie et Paternitae che no so da quaè parte incomensà a dì ri suoi luoghi et re soe proezze, con ra grande obedientia et reverentia che sempre son steti da ro dì che partimmo fino a questo dì, maxime in ro dì della battaja ; che se essi havessero combattuo davanti allo Illustre Segnò nostro e le Vostre Signorie non haverejano facto atramente. Elli meritan de esse lodè et recognosciui singolarmente.
« Cristo ne preste gratia che possiamo andar di bene in meglio ».
« Data die 6 augusti 1435, in navi, supra insulam Pontie. Dum appropinquaremus Gaetam , ecce novum strepitum quod nostri exientes ex Gajeta incontinenti campum inimicorum se posuit in fugam.[3]
Notte[modìfica | modìfica wikitèsto]
- ↑ Lettere memorabili dell'Abbate Michele Giuſtiniani Patritio Genoueſe de' Sig.ri di Scio. Parte 2. Roma 1669 - p.159.
- ↑ Delle feste e dei giuochi dei genovesi - Dissertazioni di L.T. Belgrano - Archivio Storico Italiano, Tomo XIII, Parte I - Firenze - 1871 - p.59
- ↑ [Federico] Federici, Collettanee mss. dell'Archivio Governativo, vol. II, car. 62 verso; ove nota che questa lettera fu da lui stesso fedelmente trascritta dall'originale serbato appo Marc'Antonio Lomellino.


text:
Litro
Ô litro (simbolo: L) ô l'è un' unitæ de mezüa dô vôlümme: a capaçitæ a côrrispônde a ô vôlümme de fluido che un recipiente ô pö ospitä, mentre ô volümme ô pö riferise a qualsiasi statô da materia, anche solido. Inôltre, mentre a capaçitæ a l'è unna grandessa propria de un reçipiente, ô volümme ô l'è è unna grandessa propria de qualunque corpô. Ô nô l'è un'unitæ dô scistema internazionale de unitæ de mezüa - SI ma ô l'è ancun accettoô a titôlô tranxitoiô.
Riferindôse aô SI, un litro ô l'equivale a 10−3 metri cübbi (oscia 1 dm³).
Ô scimbolo[modìfica | modìfica wikitèsto]
Ô scimbolo dô litro ô l'ea in origine l (a lettera minuscola elle).
Per evitä cônfüxiôin con ô numero 1 o la lettera I, intô 1979 l'è stætô adottoô, cômme alternativa, ô scimbolo L (a lettera maiuscola elle). Ô National Institute of Standards and Technology di Stati Uniti ô raccomanda a L maiuscola. Tuttavia saieiva côrrettô anche döviä a minuscola, sciübben che seggie fortemente scônsigioô, in concordansa con ô fǣtô che e unitæ de mezüa sun indicæ in maiuscolo sôlô se derivanti da nômmi propri (per esempio: watt → W; ampere → A).
Primma dô 1979, ô scimbolo ℓ (l corsiva minuscola) ô l'ea introô inte l'üsô inte çerti Paixi; ad esempio ô l'ea stætô raccomandoô inti anni settanta dä pubblicaçiôn M33 dô South African Bureau of Standards. Questô scimbolo ô resta inte l'üsô comüne, ma ô continua a nô esse accettoô dall' Uffizio internasiônale di peixi e de mezüe. Ô se tröva anche indicoô con l'abbreviasiôn lt., ma anche questa scimbologia a nô l'è accettä da ô Bureau international des poids et mesures.
Stoia[modìfica | modìfica wikitèsto]
Intô 1793 ô litro ô l'è stætô introdottô in Fransa cômme unna de növe "Mezüe Repübblicanne", definiô cômme un decimetrô cübbô. Ô termine ô deriva da un'antiga unitæ françeize, ciammä litron, da ô grecô antigô λίtpa (litra), antiga unitæ de mezüa de vôlümme.
Intô 1879 ô Comité international des poids et mesures o l'adottava a definisiôn de litro e o scimbôlô l.
Intô 1901 ä tersa Conférence générale des poids et mesures ô litro ô l'è stætô ridefiniô cômme ô vôlümme occupoô da 1 kg de ægua püra ä temperatüa da sö massima denscitæ, oscia a 3,98 °C ä presciôn de un' atmosfera. Se pensava che questô ô fïse 1 decimetro cübbô ma successivamente se è scôvertô che ô l'ea 1,00028 dm³. In ciü ô vôlümme ô dipende dä presciôn, e l'unitæ de presciôn a l'ha cômme fattôre a massa, ottegnindo unna dipendensa circolare in ta definisiôn dô chilogrammo.
Intô 1964 dürante a 12ª Conférence générale des poids et mesures vegniva ripristinoô l'originale definisiôn dô litro. Vegniva consigioô l'üsô de questa unitæ in ambiti cômmerciali, ma nô pe impieghi scientifiçi de erta preçixiôn.
Intô 1979 dürante a 16ª Conférence générale des poids et mesures l'ea accettoô ô scimbôlô L, utilizzabile in alternativa a l.
Mürtipli e sôttômürtipli[modìfica | modìfica wikitèsto]
Ô litro ô pö esse suddivisô in unitæ ciü grandi e ciü piccinne döviandô i prefisci dô SI:
- teralitro - TL
- gigalitro - GL
- megalitro - ML
- chilolitro - kL
- ettolitro - hL
- decalitro - daL
- litro - L
- decilitro - dL
- centilitro - cL
- millilitro - mL
- microlitro - µL
- nanolitro - nL
- picolitro - pL
Colegaménti esterni[modìfica | modìfica wikitèsto]
- Wikimedia Commons a contégne di inmàgine ò di âtri files in sce Litro


text:
Illinois
Nomme ofiçiâ: State of Illinois, 21-eximo stato di Stati Unïi d'America da-o 1818, a sò capitâle a l'è Springfield, a sò çittæ ciù conosciûa a l'è Chicago.
Stòia[modìfica | modìfica wikitèsto]
O fu esploròu da-i franseixi into XVII secolo, che fondon de colònie perpetue. Cedûo into 1763 a-a Gran Bretagna, o s'unì a-i Stati Unïi d'America into 1818.
Dòppo a costrûçion do canâ Illinois-Michigan do (1836), o s'è svilûppòu con sveltessa e a-a fin do secolo o l'ea ûn di stati ciù ricchi de l'Union.
Geògrafia[modìfica | modìfica wikitèsto]
O l'è tûtto in cianûa, coverto da pròu, coltivaçion e into meridión da fitti bòschi.
Atri progetti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Illinois


text:
Luensu1959
Mæ messiâ o l'êa zenéize, mæ poæ o vegnîva da-a Val Borbêia, mi son stæto tanti anni in Germania e in América e òua staggo e travaggio a Romma. O mæ mesté o l'è quello do tradûttô e interprete pe-o tedesco e l'ingleize. I mæ figgieu capiscian tante paròlle do zeneize perchè i cantan e cansoìn da band dialetâle Buio Pesto. Me piaxe caminâ pe-i monti, inta Natûa, e anâ in bicicletta. Prêuvo a dâ 'na màn a-a Wikipedia Lìgure pe avardâ a léngoa, a stöia e a coltûa zenéize pe-o bén de Zêna e da Ligûria.
Da-o 2017 son aministratô (admin) chi in sciâ Wiki Lìgure.


text:
Islanda
L' Islanda a l'é in stâto de l'Eoröpa. A seu capitâ a l'é Reykjavík. A paròlla Islanda a veu dî "îzoa de giàssa" inta léngoa locâle (comme Iceland in ingléize). I seu abitanti son 348.580 (a meitæ de quelli de Zêna) segondo o censimento do 2017, e in sciâ quella îzoa ghe stâ finn-a di emigranti zeneixi. O vichingo svedéize Gardar Svavarsson o l'é conscideròu quello c'o à scovèrto l'îzoa ciù ò mêno inte l'anno 870 dòppo Cristo.
Âtri progètti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Islanda


text:
Tamerlan
Tamerlan (perscian Tīmūr Lang, propr. "Timur o rango"). - Sovran turco de l'Axia Centrâ (Kish, Samarcanda, 1336 - Otrār 1405).
O començò e so conquiste in Transoxiaña e inta Corasmia (1360 circa), e inte 'n trentennio o l'ocupò a Perscia, l'Iraq, l'Anatolia, l'Ærminnia e a Zorzia, parte da Sciria e de l'India. A Angoa, in battaggia campâ, o batté e cattuò (1402) o surtan ottoman Bāyazīd I, arestando temporaniamente l'asceisa vittoiosa da potença ottomaña. Queste conquiste, fra destruçioin e strage immane, creon a figua, penetrâ da pœu inte l' Occidente, do Tamerlan superbo e sanguinaio tiranno, quæxi incarnaçion de sfrenâ barbaie: in realtæ questo guerê implacabile o fu ascì protettô de poeti e artisti. Sotto de lê a so capitâ, Samarcanda, a l'ebbe una scioitua monumentâ, e scin a ancœu un di so ciu conspicoi monumenti a l'è a tomba do Tamerlan (gūr-i amīr). O so immenso impeo o no tardò a fraçionâse: i so diretti descendenti, i Timuridi, tègnan pe circa un secolo a Transoxiaña e a Perscia orientâ; un so nevo, Bābur, o fondò l'impeo moghūl in India.
Atri progetti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Tamerlan


text:
Nicolò Paganìn
Niccolò (ò Nicheroso ò Nichiozo) Paganin, (Zena, 27 ottôbre 1782 – Nissa, 27 mazzo 1840)
VìttaModìfica
Violinista e compoxitö zeneize, o l'é conscideròu ûn d'i ciû perfetti violinisti de tûtti i tempi, con oëgio assôlûto, intônassiôn perfetta, técniche d'arco esprescive e nêuvi mòddi de dêuviâ o staccato e o pizzicato.
O l'ha stûdiòu con mûxixisti locâli. I sêu genitôi se ciamâvan Antonio Paganin e Texo Bocciardo. O l'ha comensòu stûdiando con sêu poæ a mandolinn-a da çinqu'anni. A sett'anni o l'ha comensòu a sûnnâ o violin, faxendo a primma appaiçion pûbblica a nêuv'anni, e o primmo gïo de conçerti inta Lombardia a trezz'anni. Però scinn-a-o 1831 o no l'é stæto conscideròu comme 'virtuoso'.
A sêu immaginassion tecnica a l'ha avûo influensa insci compoxitoî clássici posterioî comme l'ûnghereize Franz Liszt, o tedesco Johannes Brahms, o rûsso Sergei Rachmaninov, e âtri comme l'ingleize Andrew Lloyd Webber.
E sêu compoxisioin ciû reconosciûe son i 'Capriççi'. O l'ha anche scrito sei conçerti, diverse sonate pe pianoforte, mûxica da camera e di âtri travaggi con chitara.
Se dixe che e sêu moen se poèivan aslonghì ciascûnn-a scinn-a i 45 çentimetri. Pêu dâse che quello foise dovuo a 'na moutia ciammä Scindrome de Marfan, però se credde ascì popolarmente che 'sta straordinaria longhessa a se doveiva a-e ôe dedicæ ä prattica do violin.
File murtimediæModìfica
Atri progèttiModìfica
- Wikimedia Commons a contégne di inmàgine ò di âtri files in sce Niccolò Paganin


text:
Càneva
A càneva (nomme scientifico Cannabis) a l'è unna cianta a fiore (angiosperma) che a l'appartegne ä famiggia de Cannabaceae, dîte anche Cannabinacee, ôrdine de Urticales, classe Magnoliopsida, divixion Magnoliophyta.
Scistematica
In sce l'esatta tassonomia do genere Cannabis se registra opinioin diverse a seconda che se conscidere a speçie monotipica o politipica. Gh'è di botanici che distinguen solo unna speçie (sativa) con due sottospeçie, divise a sö votta in due varietæ:
- Cannabis sativa
- ssp. indica
- var. indica
- var. kafiristanica
- ssp. sativa
- var. sativa
- var. spontanea
- ssp. indica
Segundo atri o genere o va diviso in træ speçie:
- Cannabis sativa
- Cannabis indica
- Cannabis ruderalis
Pe atri e speçie son sôlo dôe:C. sativa, che a comprende tütti i tipi de càneva, a parte e varietæ döviæ pe a produsion de hashish e marijuana in Afghanistan e Pakistan, che componen a speçie C. indica.
Tütte e speçie, sottospeçie ò varietæ nominæ sôvia pöan esse incroxiæ tra de lô zenerando unna progenie fertile.
Morfologia e Fisiologia
A càneva a l' è unna cianta erbacea a ciclo annuale. L'altezza a varia tra 1,5 e 2 metri, ma in sottospeçie coltivæ a pö arrivä figna a 5 metri. A presenta 'na reixe longa a fitton e un fusto, drîto o ramificou, con escrescense rexinose, angolæ, a votte cave, speçialmente ao de sôvia do primmo pä de fögge. E föggie son palmæ, composte da 5 - 13 fögginne lançeolæ, a margine dentou-seghettou, con ponte acuminæ figna a 10 cm de lunghessa e 1,5 cm de larghessa; in ta parte bassa do füsto e föggie se presentan opposte, in ta parte äta invece tendan a cresce alternæ, sôviattütto doppo o nono/deximo groppo da cianta, oscia a maturasion sessuale avvegnüa (doppo a fase vegetativa iniziale). Salvo rari caxi de ermafroditismo e ciante de càneva son dioiche: e scioî unisessuali crescian in sce individui de sesso diverso. E scioî maschili (staminiferi) son riunîe in pannocce terminali e ognidün o presenta 5 pétali füsi ä base e 5 stami. E scioî femminili (pistilliferi) son riunîe in grüppi de 2-6 ae ascelle de brattee formanti cürte spighe; ognidün o mostra un caliçe membranaceo ch'o l' ingœugge streitamente un ovaio supero e uniloculare, surmontou da doi stili e doi stimmi.
Permissi legali pe a coltivasion da càneva
In Italia a coltivasion indüstriale a l' è consentia a chi g'ha un speciale permisso, limitou a de varietæ de càneva çertifichæ, appoxitamente selesionæ per avei un contegnüo trascürabile de prinçipio attivo psicotropo (THC). A lezze Fini-Giovanardi a stabilisce che a coltivasion no autorizzä de càneva a l' è pünibile con 6-20 anni de reclüxion, o con 1-6 anni de reclüxion in to caxo che o giüdiçe o riconosce in to caxo speçifico un fæto de lieve entitæ. A cianta a bœutta in primaveia e a fiorisce in estæ inolträ. L'impollinasion a l'è anemofila (trasporto tramite o vento). In autünno gh'è i früti, di acheni düi e globoxi, ognidün cuntegninte unna semensa con endosperma carnoso e embrion cürvo.
.
Veddi ascì
Âtri progètti
- Wikimedia Commons a contégne di inmàgine ò di âtri files in sce Càneva
- Wikispecies a contégne informaçioìn in sce Càneva


text:
Organizzaçion d'e Naçioin Unïe
E Naçioin Unïe, nommi offiçiæ: United Nations in ingleise, Nations Unies in françèise, Naciones Unidas in spagnollo, الأمم المتحدة in àrabo, 联合国 cineise e OpraHизaция OбъeдиHëHHыx Haций in ruscio son unna organizzaçion internaçionâ a cui raxon a l'è l'agiutto da cooperaçion internaçionâ in te ramme da lezze internaçionâ, a seguesa internaçionâ, o sviluppo economico e l'ugualiansa soçiâ.
L'Organizzaçion de Naçioin Unïe a l'è stæta fondâ in to 1945 da çinquanta naçioin doppo a Segonda Guæra Mondiâ e a l'ha sostituio a Liga de Naçioin fondâ in to 1919 appreuvo a-a Primma Guæra Mondiâ.
Ancheu e Naçioin Unïe g'han 192 membri, praticamente tutte e naçioin indipendenti reconosciùe internaçionalmente.
E Naçioin Unïe, ONU, son governæ da un conseggio de seguressa dovve i çinque stati vinçitoî da segonda guæra mondiâ g'han o drïto de veto in scie resoluçioin de l'ONU; i çinque membri permanenti do conseggio de seguressa son:


text:
Venneto
O Venneto a l'è unn-a region de l'Italia settentrionâ de 4 mioin e mëzo de abitanti, con capoleugo Venessia. A confinn-a a ponente co-a Lombardïa, a nòrd co-o Trentin-Erto Adixe e l'Austria; a levante co-o Friùli-Venessia Giulia e o mâ Adriatego e a sùd con l'Emilia-Romagna.
Capoleughi de provinsa[modìfica | modìfica wikitèsto]
I capoleughi de provinsa do Vénneto son (in ordine arfabetico):
Atri progetti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Venneto


text:
Metropolitan Museum of Art
O Metropolitan Museum of Art ("MET") o s'atrêuva a-o lâto òrientâle do Central Park, a New York. O l'é stæto inauguròu a-i 20 de frevâ do 1872, inte 'na sede a-a Quinta Stradda. Depoî o MET o l'à acatòu 'n teràin arénte a-o Central Park, dónde l'é stæto costroîo 'n edifiçio nêuvo. L'edifiçio che ancheu o l'ospita o MET o l'é lóngo 450 mètri, in sce 'n' area de óltre 180.000 m².
ColeçioìnModìfica
A coleçión permanénte do MET a contégne ciû de dôe milioìn de òpere d'arte, divîze inte 19 repàrti: Arte egìçia (ténpio egìçio de Dendur, desmontòu pe-a costruçión da diga de Assuan e chi remontòu); Arte mediorientâle antiga (òpere sumêre, ittîte, sasànidi, assîre, babiloneixi); Arte grêga e româna (câro etrùsco, conosciûo cómme o Câro de Monteleón); Arte asiatica (òpere cineixi, nepaleixi, tibetann-e); Arte africann-a, oceànica, americann-a (schéuggi dipìnti da-i australién aborìgeni); Arte islamica (miniatûe proveniénti da l'Iran e da l'Impêo indiano Moghul); Arte do medioêvo (òpere bizantìnn-e); Pitûa eoropêa (Paul Cézanne, Rembrandt, Oscar-Claude Monet, Jan Vermeer, Vincent van Gogh, Jacques-Louis David); Scultûa e arti decorative eoropêe (gioiélli, véddri, ceramiche, arassi, stoffe); Pitûa e scultûa americànn-e (ritræto do George Washington fæto da-o Gilbert Stuart); Arti decoratîve americànn-e (Tiffany); Disegni e stànpe (òpere de Michelangelo, Leonardo, Rembrandt, Van Dyck, Dürer, Degas); Coleçion Robert Lehman (Botticelli, El Greco, Goya); Arte modèrna (Pablo Picasso, Pollock); Àrme e armatûe, Vestî e costùmmi (Lanvin, Chanel, Gianni Versace, Yves Saint Laurent, Balenciaga); Fotografîa (Ford Motor Company, con fotografîe americànn-e e eoropêe do perîodo sucesîvo a-a Prìmma Goæra mondiâle), Struménti muxicâli (viôlìni Stradivari).
Tra i pitôi italién gh'é prezénpio Andrea del Sarto, Fra Bartolomeo, Sandro Botticelli, Artemisia Gentileschi, Ghirlandaio, Giotto, Filippo Lippi, Caravaggio, Bramantino, Vittore Carpaccio, Cima da Conegliano, Lorenzo Lotto, Michelangelo Buonarroti, Andrea Mantegna, Correggio, Carlo Crivelli, Raffaello Sanzio, Duccio di Buoninsegna, Gentile da Fabriano, Tiçian Vecellio
Galerîa de òpereModìfica
Andrea del Verrocchio, Madònna co-o Bambìn, 1470 c.
Antonio Canova, Naiade
Pierre-Auguste Renoir, Mâ e bàrghe, 1883 c.
BibliografiaModìfica
- Antonio Fazzini, Metropolitan Museum, New York, Firense-Scala Group, Roma-Gruppo editoriale L'espresso, 2004.
- Metropolitan Museum, New York / a cura di Lucia Impelluso, Milan, Mondadori, 2004.
- Ian Wardropper, European sculpture, 1400-1900: in the Metropolitan museum of art, New York-The Metropolitan Museum of Art e New Haven-Yale University Press, 2012.
- The Metropolitan Museum of Art Guide / Introduction by Thomas P. Campbell, New York-The Metropolitan Museum of Art e New Haven-Yale University Press, 2012.
Colegaménti esterniModìfica
- Metropolitan Museum of Art, home [1]
- Wikimedia Commons a contégne di inmàgine ò di âtri files in sce Metropolitan Museum of Art


text:
Zeneize ò italian?
Comme fasso de spesso quande treuvo quarche scemaia into zeneize de chi veu mostranelo sensa saveilo, domando a-i amixi de FaceBook liatri comme dieivan quella frase ò quella paròlla. Domenega 30 de zugno ò vosciuo domandâ sta cösa chi:
Ve domando viatri comme dî:
1. me vegnan in mente quelli de Rieu (verbo plurale)
2. me vegne in mente quelli de Rieu (verbo singolare)
Veddi a domanda in sce FaceBook
Mi me saieiva aspêtòu in plebiscito in sciâ rispòsta giusta: a numero 2 (veddi ciù sotta a spiegaçion). Pesta o diao! Me son levòu a coæ de contali. A rispòsta giusta (che saieiva a segonda: me vegne in mente quelli de Rieu) a l’é stæta dita da 26 personn-e; quella erâ da 20 personn-e! Quæxi tanti pægi! Sciben che sta conscideraçion chi a no l’é ’na statistica perché a no gh’à ninte de scentifico, in ògni mòddo a l’é preocupante perché veu dî che a gente a no parla o zeneize, ma a ne fa ’na traduçion quæxi leterale da l’italian.
Aloa ve domando: viatri, quande parlæ in zeneize, parlæ in mòddo spontanio ò fæ a traduçion da l’italian?
Spiegaçion da regola
Inte questo tòcco ò scrito comme fonçionn-a a scintasci zeneize; in particolare ò scrito sta cösa chi:
quande o verbo o precede o sogetto, o verbo o va misso a-o singolare mascolin anche se o sogetto o l’é a-o plurale ò o l’é feminin. Fasso in pö de ezenpi. Pe-o plurale: gh’é di figeu, gh’é de paròlle, chi ghe vegniva e famigge, luxe e stelle in çê. Pe-o feminin: l’é arivòu l’oa, me scciupòu ’na coæ de leze; anche inta canson “Picon dagghe cianin” a ’n çerto ponto o testo o dixe: a stansia dove gh’é nasciuo mæ moæ: nasciuo e no nasciua!
7 Commenti
-
Cómme t’ò rispòsto insce Facebook mi dieiva
Me vegnan a-a mente
Se donca me vegne in chéu
-
Vorieiva solo azonze che questa chi a l’e ‘na regola ch’ a s’atreuva inte squaxi tutte e lengoe do Nord Italia. (scusate i ‘sgoaroin’, non ho i l PC..)
-
Purtroppo ca-o Franco, a parlâ o zeneize in mòddo spontanio, ghe semmo arestæ ciù in pöchi…
Pöchi i dixan: gh’é nasciuo doi binelli…
Pöchi i dixan: ò perso due ciâve …
Pöchi …
Che pecòu
-
3. me vegne in cheu quelli de Rieu (verbo singolare; in mente = in cheu)
-
e lengoe cangian… cangia e lengoe…l’importante l’è che o zeneise o se parle…
-
“da u passu Braccu in sciu u pan nu ciaman ciu pan” cosi diceva mio nonno, noi curnigiotti abbiamo sempre pensato esser I primi abitanti alla foce del Polcevera, insenatura piccola ma piu’ invitante nella preistoria di quella molto piu’ esposta del Bisagno. Il Genovese si imbastardisce da piazza caricamento in la, la gente non sa piu che il falecgname si chiama “bancaa'” o che il pippistrello e’ pippistrello!


text:
Primma Croxâ
Descriçion e stöiaModìfica
In Palestìnn-a i mosulmén òcupan Gerusalémme, e sto fæto chi o l'à dôe consegoénse: prìmmo, che i lêughi sànti di Crestién (spécce o Sànto Sepórto) són inte de màn foreste e nisciùn crestiàn o peu andâghe in pelegrinàggio; segóndo, che da quélle pàrti i comèrci e i tràfeghi són lô ascì inte mæxime màn... No sôlo, i mosulmén són ‘na poténsa in sciô mâ e sto fæto chi o da bén bén fastìdio a quélla pàrte d’Ouröpa ch’a s’avànsa in sciô Mediterànio e ch’a se védde inpedî i comèrci. E coscì se pensòu bén de métte fìn a sto stâto de cöse, e vò-u lì e Croxæ!
A CroxâModìfica
Da l'ànno 1097 a l'ànno 1101... tanto a l'é duâ a Prìmma Croxâ. Bandîa inte l’ànno 1096 a Clermont-Ferrand, gh'é vosciûo 'n ànno pe preparâla e òrganizâla. Zêna a l'êa l'ùnica ch'a poéiva armâ 'na flòtta pe portâ i sordàtti in Palestìnn-a. Coscì, pe difónde o dexidêio do pàppa, són vegnûi doî véscovi che, in Sàn Scî, àn infiamòu o pòpolo co-i sò proclàmmi. Tanti Zenéixi àn vìsto che inte n'inpréiza coscì gh’êa da goagnâghe no sôlo personalménte, ma da ’n pónto de vista di comèrci ascì, e coscì in bén bén àn abrasòu a càoza.
'Na flòtta de dôzze bàrchi a-o comàndo do Gofrêdo de Bogión a pàssa o Bòsforo. Vêgnan conquistæ e çitæ de Nicea, Antiochietta, Tasso e Malmistra. O Bogión o va a-asediâ Antiochia ma sénsa riêscî a fâla càzze. Quand’o stâva p'abandonâ l'inpréiza, són arivæ a sarvâlo fòrse frésche ch’êan partîe da Zêna l’ànno prìmma. Antiochia a l’é stæta conquistâ e o sachézzo o l'é stæto fêo e òrìbile.
I Zenéixi se ne són tornæ a câza co-in gròsso botìn. Into pasâ da Mira (Asia Minore) àn atrovòu e çénie do Sàn Gianbatìsta ch’àn trasportòu a Zêna, dónde són stæte mìsse into Dòmmo (ànno 1098). Co-e çénie do sànto són arivæ ascì e notìçie di gròsci botìn e che i Croxæ prosegoîvan l’inpréiza da Antiochia a Gerusalémme. Alôa o Ghigèrmo Enbrìaco, dîto o Tésta de Màggio, con sò fræ Prìmmo de Castéllo o l'à armòu 'na flòtta p’andâ in pitìn a védde cöse se dîva da quélle pàrti. Pe no êse aciapòu da-a flòtta de l’inperatô grêgo, l’Alessio, o Ghigèrmo o s'é rifugiòu a Giaffa, ch’a l’é ’na çitæ a squæxi 40 chilòmetri da Gerusalémme.
L'Enbrìaco o l'à pensòu che no l'êa o câxo de conbàtte cóntra 'na flòtta ciù fòrte. Alôa o l'à fæto sbarcâ tùtto quéllo che l'êa poscìbile, o l’à abandonòu i bàrchi dòppo avéighe levòu tùtto o legnàmme ch'o ghe poéiva servî e a-a spedîa o l'é andæto con tùtto o sò ezército a Gerusalémme. Cómme into câxo de Antiochia, chi ascì i croxæ êan a-o pónto de molâ tùtto, e l’agiùtto de l’Enbrìaco o l’é stæto a mànna da-o çê. Ma i asediæ no gh’avéivan nisciùnn-a intençión de cêde e o masâcro o continoâva. Alôa l'Enbrìaco, co-o legnàmme di bàrchi e di bòschi tùtto in gîo, o l'à fæto costruî 'na tôre d'asédio. I Tùrchi no són riêscîi a inpedîne l'ûzo perché a l'êa fàçile da smontâ pe trasportâla dond'a servîva.
O fæto o l'é çitòu da-o Tàscio inta sò Ra Gerusalemme deliverâ[1]:
- Canto 42
E attrezzi, e marinæ porta con lê
Nervin, Sturlotti, e Bezagnin Foxen:
(Dapœu ch’o fu costreito a scîâ inderrê
Da Navigio armatô de Saraxen)
In cose de manœuvera Inzegnê,
Chi pensa a tiro, e mette in carta ben,
Ha sotto lê çent’ommi de lignœua.
Capaçi a mette insemme ogni inzegnœua.
- Canto 43
Ghigærmo de ri Embrieghi è sto tá
Uña de Zena dre Famigge antighe.
Pezzi d’artaggiaria appareggiá
O fa sciù ro designo dre sò righe,
Non usava Canon (ah!) ni Mortâ
Da batte, e derruâ mure nemighe;
E son questi Arieti nomminæ,
Catapulte, baliste, e cose tæ.
- Canto 44
Ma gh’è de mêgio: a moddo d’un bastion
Mille pezzi de legno insemme o tesce,
E l’arma d’uña testa de monton,
Che da ro scianco, a tempo a manca, e cresce:
Ciù dall’ærto, all’arvîse d’un barcon,
Un ponte levadô fœura se n’esce;
E a mœuo de cannocciale, senza stento
In çimma uña torretta esce de drento.
E o poêta o contìnoa descrivéndo o fonçionaménto da tôre. A citaçión a dimóstra inte quæ conscideraçión e stìmma êan tegnûi i méistri d'àscia zenéixi.
Tornàn a ZênaModìfica
E in sciâ fìn, a-i 15 de lùggio de l’ànno 1099, gràçie a sta tôre arenbâ a-e sò miâge, Gerusalémme a càzze inte màn di Croxæ. Fæto cómme d'ûzo 'n gròsso botìn, i doî fræ tornàn a Zêna. O Ghigèrmo o vêgne mìsso a càppo de 'na flòtta de 26 bàrchi e o pàrte tórna pe portâ socórso a-o Bogión ch’o l’êa in dificoltæ. Inte l'ànno 1101 o l’arîva a Laodicea e o vêgne a savéi ch'ò-u Bogión o l’é mòrto. Alôa o va in agiùtto do fræ ciù picìn de sto chi, o Bardovìn e o ghe dà ’na màn a conquistâ tórna a corónn-a de Gerusalémme. A sto pónto chi se dirìzan in sce Tiro ma s’atrêuvan davànti a flòtta grêga. O scóntro o no se peu evitâ, ma pâ che tùtto o finìsce co-în acòrdo tra l’Alessio e i Zenéixi che ghe goâgnàn asæ privilêgi econòmichi e comerciâli.
I Zenéixi vàn a conquistâ Cesarea. E quànde tórnan a Zêna pòrtan, insémme a-o sòlito rìcco botìn, o Sâcro Baçî, 'na spécce de grilétto a sêi canti ch'o pàiva êse fæto de smeràldo, ma in realtæ o l'êa sôlo de véddro vèrde, dónde a lezénda a veu ch'ò-u Segnô o gh’àgge mangiòu o bæ inte l'ùrtima çénn-a. O Napolión o l'à dapeu portòu o Baçî a Parìggi. O saiâ restitoîo a Zêna dêx’ànni dòppo, ma rótto. O tòcco ch’o mànca o l'é ancón a-o Louvre. A Zêna o l'é costodîo into tezöo da Catedrâle de Sàn Loénso. E coscì a finìsce a Prìmma Croxâ che, pàssa o botìn personâle di vàrri conbaténti, a l’à dæto a Zêna asæ vantàggi econòmichi e comerciâli. Òua Zêna a gh’à into Medio Oriente, ò sæ into Levànte, asæ bâze che són o prinçipio da sò poténsa e da sò fòrsa in sciô mâ.
ReferénseModìfica
- Felîçe Vórpe e Aldo Padovàn, La Grande Storia di Genova, Sécolo XIX, Genovs, artlibri-Artemisia progetti editoriali, 2008.
- Federico Donaver, Storia della Repubblica di Genova, Genova, Libreria editrice moderna, 1913.
NòtteModìfica
Colegaménti esterniModìfica
- Wikimedia Commons a contégne di inmàgine ò di âtri files in sce Primma Croxâ


text:
Bolle de savon/Chitarata
No gh'é ciù quello sciäto d'ûnn-a votta,
e a çittae a no l'é ciù coscì affestâ:
o poeta o l'é ûn bricchetto sensa botta;
ghe dixe a mûza: ti pêu andâ a spigoâ. -
E o poeta o gïa pë stradde alluveghïo,
o va de chì e de là, de sciú e de zù...
ste feste no ghe dan ciù quell'asbrïo,
e e rimme d'öu che vaeivan ûn Perù:
a gente a l'ha pe-a testa de lûçïe,
e co-a testa son tûtti in to ballon;
ben che a vadde, lê o fà vegnî da rïe:
cöran tûtti a-o reciammo do milion.
Veddeili! - pâ che vaddan in scï sgampi,
e se creddan toccâ co-a testa o çê....
vitta!... röso!... che passe sti falampi,
ste ciaebelle cö fêugo in to panê.
Sti pighêuggi infainae, queste vescighe,
lascemmoli ballâ o pelligordin;
e noî fedeli a-e costumanse antighe
stemmo a-o cäso do peì comme Martin.
Portemmo a casa e ramme dell'öfêuggio,
comme l'han portôu sempre i nostri poae:
ma i bomboîn, ma e demöe costan ûn eûggio;
bezêugna, cäi bambin, fäla co-a coae.
O l'é ùn desgûsto grosso, e l'é ûnn-a croxe
o veddive fissâne, comma a dî:
- o ven scí o no questo dinâ da noxe? -
e da-i nostri figgiêu fäse scoxî.
Scinn-a o pandoçe che se fäva a Zena
coscì bon cö zebibbo e co-i pignêu,
o l'é scentôu dä natalizia scena:
scialla! se gh'é do pan de revezzêu....
Ma lascemmo che o tempo o tesce e o fïe;
doppo a boriann-a lûxe torna o sô,
doppo zenâ ven a stagion de muïe,
e doppo e spinn-e l'é ciú bella a sciô!....


text:
Veloce pe-o ben.
Co-o doggio da velocitæ, a proteçion da privacy integrâ e-a garançia Mozilla, o neuvo Firefox o l'é o megio mòddo de navegâ.
O nòstro inpatto
Quande ti deuvi Firefox, ti agiutti Mozilla a conbatte a dizinformaçion in linia, mostrâ conpetense digitâ e rende ciù civili e seçioin de comenti into Web. Descòvri e iniçiative che rendan l'internet ciù san.
E nòstre inovaçioin
Deuviando a Ræ comme piatafórma, noî costruimmo tecnòlogie avèrte, inovative che permettan a-i svilopatoî de travagiâ inte 'n eco-scistema aziendale sensa cöse ch'en seræ pe 'na esperiensa in ræ velôce e segûa pe tutti.
-
-
Estenscioin
Personalizza Firefox co-e teu estenscioin preferie pe-a gestion de poule segrete ò o blòcco di anonçi publicitai e atro.
-
-
Travaggia con niatri
Descòvri cöse ti goagni a travagiâ con Mozilla e amia e nòstre poxiçioin averte in gio pe-o mondo.
-
-
Bezeugno d'agiutto?
Riçeivi risposte a-e teu domande in sce Firefox e in sce tutti i produti Mozilla da-o nòstro gruppo de sopòrto.


text:
Egitto
Egitto (nomme ofiçiâ: جمهورية مصر العربية - Yumhūriyyat Misr al-`Arabiyya) stato de l'Africa çentro oççidentâ , a sêu capitâ a l'è O Cairo.
Descriçion e stöiaModìfica
O g'ha 'na superfiçie de 1.010.407 km2, 'na popolassion stimâ a lùggio do 2017 de 93.561.000 abitanti, e 'na denscitæ de popolassion de 90 ab/km2. A maggioransa di abitanti son in sciê rive do sciûmme Nilo e into sêu delta dove gh'è l'ùnica zöna de tære coltivàbbili. Çirca a meitæ di rescidenti egiçien àbitan inte çittæ, soviatutto inti centri do Cairo e Lusciandria.
O l'è un di paixi ciù popolæ d'Africa, famôso pe a sêu çivilizassion antiga e i sêu monumenti, comme e piramidi e a sfinge, e e rovinn-e de Luxor. O turìximo o l'è molto sviluppòu.
A léngua ofiçiâ a l'è l'àrabo, sciben che a sêu popolassion (98% de razza egiçiann-a) a parle o dialetto egiçian.
Colegaménti esterniModìfica
- Wikimedia Commons a contégne di inmàgine ò di âtri files in sce Egitto


text:
Peive
O Peive (it: Pepe) o l'è unna spessia otegnüa da i früti de unna cianta, o Piper Nigrum. O peive gianco o se ricava da i früti möī, mentre o peive verde o vegne estræto da quelli completamente bozzi.
Descriçion[modìfica | modìfica wikitèsto]
Se invece se dövia quelli a meitæ maturaçion, se ottegne o peive neigro. O peive o contegne un alcaloide, a piperina. Quello che vegne ciammou peive rosso o l' è invece un prodotto completamente diverso, ottegnüo maxinando un pevionetto do genere Capsicum, e o no l'è trattou in te questo articolo. O peive o l'è conosciüo da tütti pe o sö utilizzo in cuxinna, ma o se dövia anche comme insetticida, conservante, in t'a preparasion de farmaci e de cosmetici.
O peive e a fisiologia d'a digestion[modìfica | modìfica wikitèsto]
L'üso d'o peive o l'aumenta a secresion d'a lipasi da parte d'o pancreas, dell'amilasi salivare, d'a tripsina e d'a lipasi intestinale. O stimola anche a secresion d'a bile: questo o rende ciü façile digerï i grasci. Tütti questi effetti renden ciü rapido o passaggio di alimenti in t'o træto digerente. Sciübben che ghe segge di pregiüdissï contraï o peive, se döviou a i giüsti dosaggi o no porta danni a o stömego.
Bibliografìa[modìfica | modìfica wikitèsto]
- K. Srinivasan: Black pepper and its pungent principle piperine: a review of diverse physiological effects, in: Crit Rev Food Sci Nutr, 2007, n. 47, pp. 735-48. (Un articolo scientifico (in Ingleise) in sce i effetti dell'üso do peive.)
Colegaménti esterni[modìfica | modìfica wikitèsto]
- Wikimedia Commons a contégne di inmàgine ò di âtri files in sce Peive
- Wikispecies a contégne informaçioìn in sce Peive


text:
Boletus aereus
O Boletus aereus, dîto ascì fonzo neigro de rôe ò sôlo fonzo neigro, a l'é 'na razza de fonzo da famiggia de boletaceae. A l'é unn-a de quattro razze che son ciamæ "fonzi neigri" (in italian porcini) sciben ch'a l'é l'ùnica a êse neigra pe 'n davei.
Descriçión[modìfica | modìfica wikitèsto]
O nomme "aereus" o vêgne dò-u latin e o veu dî "de bronzo". Defæti quello ch'o rende questo fonzo chi diferénte da-i âtri neigri, o l'é o cô do capéllo, ch'o l'é de spesso de 'n maròn asæ scûo. Peu acapitâ ascì che ghe segge quarche maccia ciù ciæa, spécce inti fonzi vêgi, a segonda da condiçion do climma.
O câsigión o peu cangiâ dò-u gianco spòrco, scinn'ò-u cô de çetron, e o l'é de longo covèrto da 'na ræ ben ben scciàssa. A carne a l'é gianca e a no cangia de cô dòppo êse stæta tagiâ. I seu bèlli coî, insemme ò-u savô inténso, fan de sto fonzo chi fòscia o neigro ciù riçercòu.
Habitat[modìfica | modìfica wikitèsto]
O Boletus aereus o l'é 'n fonzo tìpico da zöna Mediterània, e o preferìsce i bòschi câdi. O se peu rachéugge da-a tarda primmavéia scinn'a-i ùrtimi meixi d'ötùnno (sò-u tenpo o resta câdo l'é poscibile trovâlo anche a dexénbre). O nasce sorviatùtto sott'a-i èrboi comme a rôe, o særo, l'èrxo, o sûgou, o castàgno, o carpo, e arbùsti commò-u brûgo e l'armon; in cangio o l'é ræo sott'ò-u fò (sorviatùtto inte l'Italia setentrionâle) e o no se trêuva inti bòschi d'abêto, pin e scìmili ch'én tròppo fréidi. O se peu trovâ inte quæxi tùtta a Ligûria: inti ténpi pasæ, quande gh'êa ancon tanti bòschi de èrxo (òua a ciù parte scentâ), doviéiva êse ciù difûzo, e fòscia a l'é questa a raxon pi-â quæ inte parlâte lìguri i porcini én ciamæ tùtti "fonzo neigro".
Bibliografîa[modìfica | modìfica wikitèsto]
- Ermido Baresani e Mario Massa, Funghi di Liguria, Genova, Il Secolo XIX, 1991.
- Ettore Bielli, Funghi. Conoscere, riconoscere e ricercare tutte le specie di funghi più diffuse, De Agostini, 1997, ISBN: 8841541407.
- Fabrizio Boccardo, Mido Traverso, Alfredo Vizzini, Mirca Zotti, Funghi d'Italia, Bologna, Zanichelli, 2008, ISBN 978-88-08-0723-4.
Âtri progètti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Boletus aereus
- Wikispecies a contégne informaçioìn in sce Boletus aereus


text:
Trentin-Erto Adixe
O Trentin-Èrto Àdixe ò Trentin-Ato Addexe (in italiàn Trentino-Alto Adige, in tedesco Trentino-Südtirol e in ladìn Region Autònoma Trentin-Südtirol), a l'é 'na region a statûto speciâ dell'Italia settentrionâ de 900.000 abitanti, con capolêugo Trénto, formâ da-e dôe provinse autònome de Trénto e de Bolsàn. A confinn-a a sud co-a Lombardïa e o Venneto, a nòrd co l'Austria e a ponénte co-a Svissëa. A provinsa de Bolsàn a l'é dîta ascì inofiçialmente Sûdtiròlo.
Capolêughi de provinsaModìfica
I capolêughi de provinsa do Trentin-Èrto Àdixe son (in órdine arfabético):
Atri progettiModìfica
- Wikimedia Commons a contégne di inmàgine ò di âtri files in sce Trentin-Erto Addige


text:
Formaldeide
A formaldeide (o aldèide fòrmica, nômme IUPAC: metanale) a l'è a ciü semplice de aldeidi. A sö formula chimica a l'è CH2O, ô sö numero CAS o l'è 50-00-0. In soluçiôn aeguosa aô 37% a l'è commerçialmente nota anche con ô nômme de fôrmalinna.
Caratteristiche[modìfica | modìfica wikitèsto]
A sö môlecôla a l' è planare; l'atomo de carbonio o l' ha orbitale sp2 e ô l' è aô centro de un triangôlô ciü o menö equilatero; ai vertici se trövan i duì atomi de idrogeno e quellô de ossigeno.
Sciübben che a segge gassôsa a temperatüa ambiente, a se tröva generalmente in te due fôrme: cômme soluçiôn æguoza aô 37% o cômme paraformaldeide in fôrma de 1,3,5-triossano, môlecôla ciclica formä dall'uniôn de træ môlecôle de formaldeide. A ciclizzaziôn a l' è unna reaçiôn reversibile, a paraformaldeide a pö esse ricônvertia in formaldeide. E sö soluçiôin æguôze sôn incôlôri e han un odô caratteristicô. A formaldeide a presenta ô tipicô cômportamentô chimicô de aldeidi, con a differensa de avei unna maggiore reattivitæ. A formaldeide a l'è un forte elettrofilo ed in quanto tale a pö dä reaçiôn de sostituçion con i composti aromatici e de addiçiôn ai alcheni. In presensa de basi, a subisce a reaçion de Cannizzaro trasfôrmandôse in acido fòrmico e etanolo. A reaçion de Cannizzaro a l'è un esempiô de disprôporziônamentô (o dismutaçiôn chimica), oscìa una reaçiôn in cui parte de un compostô a subisce un'ossidaçion mentre un'atra parte a subisce unna riduçiôn.
A formaldeide in soluçiôn æguôza a reagisce façilmente con l'ossigeno de l'aia, che ô l'ossida ottegnindô acidô fòrmicô.
Dæti[modìfica | modìfica wikitèsto]
- massa môlecolare = 30,03
- aspettô = gas incôlôre
- temperatüa defüxiôn = −116,9 °C (156,2 K)
- temperatüa di ebôlliçiôn = −19,0 °C (254,1 K)
- temperatüa de autoigniçiôn = 430 °C (703 K)
Produçiôn[modìfica | modìfica wikitèsto]
Industrialmente, a formaldeide a vegne prôdotta pe ossidaçiôn catalitica dô metanolo. I catalizzatôi ciü döviæ sôn l'argentô metallicô e unna miscela de molibdeno e oscidô de færô. Con quest'ürtimô catalizzatô, a reaçiôn a l' avvegne a 400 °C e a l' è a seguente
- CH3OH + ½ O2 → HCHO + H2O
Con l'argentô a reaçiôn a vegne condotta a temperatüa superiore, 650 °C; ä reaçiôn sôvia indicä se accompagna anche quella de de-idrogenaçiôn:
- CH3OH → HCHO + H2
Utilizzi[modìfica | modìfica wikitèsto]
A formaldeide a l'è un potente battericida; pe questô motivô soluçiôin æguôse che a contegnen trovan largo impiegô cômme disinfettanti pe üzo de casa; inta produçiôn de tesciüi a livello industriale a vegne utilizzä cômme battericida. Soluçiôin de aldeide formica vegnen anche döviæ pe conservä campiôin de materiale biologico. A trova vastô impiego anche inte tecniche de imbalsamaçiôn. A se dövia anche in soluçiône æguôza (formalinna) per a produçiôn de vaccin: segge pe anatôscine (o tossoidi), cioè tôscinne che perdan a tossicitæ ma mantegnen a immunogenicitæ, a partï da tôscinne batteriche, segge pe prôdüe vaccini basæ in sce microrganismi ammassæ.
A maggior parte da formaldeide prodotta a l' è destinä però ä produçiôn de polimeri e de atri composti chimici. Pe reaçiôn con ô fenolo a polimerizza dandô a bachelite, unna resina termo-indurente. In mainea analoga a reagìsce côn l'urea e a melammina, e e resine derivæ trövan üsô cômme laminati plastici, adesivi e scciümme isolanti. A formaldeide a l' è anche un reagente impiegoô pe prodüe atri composti organici; tanti de quelli sôn polioli, come a pentaeritrite.
Tra i additivi alimentari a l'è identificä dä sigla E 240 e a se dövia cômme conservante. Defæti a l' è presente in tô fümme de legne e a l' è, insemme ai polifenoli, responsabile da cônservaçiôn di prodotti alimentari affümeghæ.
A formaldeide, insemme all'urea, a l'è impiegä cômme vernixe collante di pannelli in legnô de trucioloô, a l' è contegnüa in ti pannelli fonoassorbenti di côntrosôffîti, o in te pareti divisorie di uffizi. Con i anni a tende a volatilizzase in te l'ambiente circostante.
A vegne döviä pe a produçiôn de isoprenolo.
In ta tenzöia tescile a se dövia in te l'applicaçiôn côn i Naftoli pe dä ciü stabilitæ ae soluçiôin naftoliche e in tô trattamentô successivô de çerte tintüe ottegnüe côn côloranti diretti côn ô scopo de migliorane e soliditæ all'ægua e ai lavaggi in generale.
Effetti in sce a salüte umana[modìfica | modìfica wikitèsto]
Dætô ô largô impiegô de rexine derivæ dä formaldeide in ta prodüçiôn de manufatti, rivestimenti e ssciümme isôlanti, cônscideroô che queste tenden a rilasciä in tô tempô molecole de formaldeide in te l'ambiente, a formaldeide a l'è ün di ciü diffüsi inquinanti di ambienti interni. A côncentraçiôn in te l'aia se superiôre a 0,1 ppm a pö irritä pe inalaçiôn e mucose e i öggi.
L'ingestiôn o l'esposiziôn a quantitæ cônscistenti sôn potenzialmente letali.
A cancerogenicitæ a l' è stæta accertä in sce i roditori, dôve a formaldeide a provoca un nümerô de caxi de cancrô aô nasô e ä gôa superiori aô normale; a formaldeide a l' è in graddô de interferï côn i ligammi tra DNA e proteine.
L'Associaçiôn Italianna per a Ricerca in sce ô Cancro (AIRC) zà da ô 2004 a l' ha inseriô a formaldeide in te l'elenco de sôstanse conscideræ côn següessa cancerogene per a specie umana. Va cônscideroô che e côncentraçiôin de formaldeide presenti normalmente all'internô di edifizi sôn generalmente basse, mentre bezögna accuratamente mezüä i rischi per i addetti ae lavôraziôin industriali che impieghen formaldeide.
L' Organizzaziôn Môndiale da Sanitæ a l' ha indicoô, cômme limite mascimô de côncentraçion accettabile de formaldeide in casa, 100 microgrammi / metrôcübô (pari a 0,1 parti pe miliôn - ppm).
Âtri progètti[modìfica | modìfica wikitèsto]
- Wikimedia Commons a contégne di inmàgine ò di âtri files in sce Formaldeide


text:
L'Evangeliu segundu Mattê/cap. XXVIII
ESSENDU zà avansâ a neutte du sabbu, a u spuntâ du primmu giurnu da settimanha, Maria Maddalena e l’âtra Maria sun andæte a vedde u sepulcru.
2 E eccu l’è stætu ün gran terremotu ; perchè l’angëu du Segnû u l’è disceizu da u sê, e accustanduse u l’ha vurtòu a pria, e u ghe stava assettòu addossu.
3 A so faccia a l’ea cumme ün lampu, e u so vestimentu cumme a neive.
4 E per puia de lê ê guardie se sun spaventæ, e sun restæ cumme morte. 5 Ma l’angëu du Segnû parlandu u l’ha ditu a ê donne: vuiâtre n’aggeì puia, perchè mi so che serchæ Gesü che u l’è stætu missu in cruxe.
6 U nun è chì; perchè u l’è resciüscitòu cumme u l’ha ditu. Vegnî, e amiæ u leugu duve l’è stætu missu u Segnû.
7 E andæ sübitu, e dî a i so discepuli cu l’è resciüscitòu, e eccu u ve va avanti in Galilea; là u vedieì. Eccu mi v’ho prevegnüu.
8 E sübitu sun sciurtìe da u sepulcru cun puia e grande allegressa, caminandu a dâne neuva a i discepuli.
9 E eccu Gesü u gh’è andætu incuntru dixendu: ve salüu; e lu se sun accustæ, g’han abbrassòu i pê e l’han adoròu.
10 Allùa Gesü u g’ha ditu: n’aggeì puia, andæ, avvisæ i mæ fræ che vaddan in Galilea: là me vediàn.
11 Quelle essendu andæte via, quarcünha dê guardie l’è vegnüa in sittæ, e a l’ha raccuntòu a i prinsipi di sacerdoti tüttu quellu che ea successu.
12 E essenduse radünae cun i ansien e fætu cunseggiu, han dætu multi dinæ a i surdatti
13 Dixendu: dî, i so discepuli sun vegnüi de neutte, e l’han arobòu mentre durmivimu. 14 E se questu u vegnià a ê uegge du guvernòu, nuì u persuadiemu, e ve mettiemu a u cuværtu.
15 E quelli piggiæ i dinæ, han fætu cumme gh'ea stætu insegnòu, e questa vuxe a s’è divulgâ fra i Giüddei scin â giurnâ d’ancheu.
16 Mai ünze discepuli sun andæti in Galilea ne u munte duve Gesü u gh’aveiva cumandòu.
17 E avendulu vistu, l’han adoròu; ma quarcün ha dübitòu.
18 E Gesü accustanduse u g’ha parlòu dixendu: m’è stætu dætu qualunque facultæ in sê e in tæra.
19 Andæ dunque, instruî tütti i populi, battezzanduli in numme du Puæ, du Figgiu, e du Spiritu santu:
20 Insegnandughe d’osservâ tütte ê cose che v’ho cumandòu; e eccu che mi sun cun vuiâtri in tütti i giurni scin â fin du mundu.


text:
Hong Kong
Nomme ofiçiâ: 中華人民共和國香港特別行政區 - Zhōnghuá Rénmín Gònghéguó Xiānggǎng Tèbié Xíngzhèngqū in cineise, Hong Kong Special Administrative Region of the People's Republic of China in ingleise (Region de Hong Kong a Aministraçion Speçiâ da Repûbbrica Popolâ da Cinn-a), o l'è 'n stato de l'Asia orientâ c'o fa parte da Cinn-a da-o 1997 davanti a lezze, ma o g'ha 'n'aministraçion econòmmica quæxi indipendénte.
Da primma colònnia britànnega (1842-1997), storicamente a sêu capitâ a l'êa Victoria City, ma 'sto tæritöjo o no g'ha 'na capitâ ofiçiâ, scibbén a sede do governo a s'attrêuva inti Distreiti Çentrâ e Oçidentâ (Central District e Western District).
O g'ha 'na sûperfiçie de 1.104 km² e 'na popolassion de 6.921.700 abitanti (stimòu into 2006).
O nomme "Hong Kong" o vêu dî "pòrto profumòu".
Se g'adêuvia o dòllaro de Hong Kong, e se pârla ingleize e cineize (inta variante cantoneize).
Colegaménti esterniModìfica
- Wikimedia Commons a contégne di inmàgine ò di âtri files in sce Hong Kong
- Governo do Hong Kong, [1]
- Hong Kong Tourism Board, [2]


text:
Zane Giustignan Longo
Zane Giustignan Longo, mercante, corsâ e condutê zeneize (Zena, 1418 - Scio, 1453), o dirizette a difeiza de Costantinoppoli contra e preponderante forçe do Maometto II e o moì aprœuvo a-e ferie lì riportæ.
Vìtta[modìfica | modìfica wikitèsto]
Figgio do Bærtomê d'Antogno, o nascette, presumibilmente a Zena, in gio a-o 1418 da un di doi matrimonni do poæ, o primmo co-a Novelliña de Raffe' Giustignan Arangio, o segondo co-a Lenoa de Vaian Spinnoa.
O prestiggio personâ e a richeçça do so avo paterno, Antogno, fra i pochi a Zena a frexâse do tittolo de miles, aivan portao a famiggia a 'n rollo de primmo cian inta vitta polittica e economica de Zena tra a fin do XIV e o començo do XV secolo. Parteçipe de l'apâto da Maoña de Scio fin da-o 1373, priô da Repubbrica into 1401 insemme co-o Zorzo Adorno, l'Antogno o l'aiva razonto una tâ aotoritæ presso o Conseggio di Ançien e un tâ favô presso o poppolo che-o duxe Antognotto Adorno o-o condusse prexonê con lê fuzindo da Zena, into 1390, pe timô ch'o vegnisse elezuo a-o so posto. Aparentemente meno mescciæ inta vitta politica de Zena, i so descendenti se dedicon sorvetutto a-a cua de l'ezenda de famiggia, in particolâ a-a cointeressença inta Maoña de Scio.
Segondo l'iter de formaçion clascico de gren famigge mercantî zeneize, o Giustignan o dovette desgœugge o so aprendistato fin da l'adolescença tra a Liguria e o cosmopolito impeo commerçiâ zeneize che into Levante o fava perno in sce-e colonnie de Scio, Peia e Cafà. Segondo a tradiçion zeneize, o poæ o mantègne a tutela sciu de lê scin otra o razonzimento di 25 anni de etæ: into settembre 1443 o Giustignan, ancon no emançipao, into reconosce un debito inti confronti do seatê Dria Bascignan, o deciarava de condue attivitæ de mercatua co-o consenso do poæ. O succescivo 26 ottobre o Bærtomê, poæ e legittimo aministratô do Zane, o nominò un procuao pi aministrâ i proppi interesci a Scio e a Peia, a-o scopo espresso de impedî a chi-se-sæ de fornî di dinæ a-o figgio.
A l'ea a primma avizaggia de 'n comportamento fœua da-i schemi, ch'a no l'impedì però a-o Giustignan de continoâ a stipulâ di acordi: o 25 nov. 1444 o contrasse un debito inti confronti do Nichiozo de Giustignan Françesco, ch'o l'aiva interceduo pe 'n cangio de 410 ducatti de Scio presso Moruelo Grimado. O 19 zen. 1446, nonostante i acordi preixi, o Giustignan o risurta no avei ancon sodisfæto ni a l'impegno contræto co-o Dria Bascignan ni a quello co-o Nichiozo Giustignan. Into luggio do mæximo anno i creditoî, tra i quæ figua o poæ Bærtomê, ótègnan da-o duxe Raffe' Adorno a sexía di ben do Giustignan presenti inta colonia de Peia e custodii da-o Françesco de Levanto.
Privo de scruppoli inta conduta di proppi afæ econommichi, o Giustignan o l'aiva probabilmente abraçao in quello periodo a stradda da rebellion politica ascì contra a façion di Adorni, aloa a-o poei a Zena. Nonostante i ligammi, matrimoniæ ascì, streiti co-i Adorni da-o poæ Bærtomê, o Giustignan o s'unì a-o partio di esuli Fregoxi, in particolâ a-i so cappi, Zane e Peo. A scelta a se rivelò quante mai feliçe e a dette una virâ decixiva a-a vitta do Giustignan. O Zane Fregozo, impadroniose do poei into zenâ 1447 graçie a 'n ardio corpo de man, o no l'exitò a dimostrâ in moddo tangibile a so riconoscença a quanti l'aveivan agiuttao into periodo ciu scuo de fortuñe da so famiggia.
Into março 1447 o Giustignan o fu çernuo, insemme co-o Brancalion Lercâ, Gabriælo Doia e Antogno Cazaña, comme delegao do nœuvo duxe pe stipulâ un acordio co-o Beneito Doia. Questo, doppo avei apoggiao o partio di Fregoxi co l'organizzaçion de 'na flotta corsæa, o l'aiva tegnuo fe' a-o patto streito in precedença co-o re de França e o no l'aiva ciu fæto ritorno a Zena. Incaregæ de perlustrâ e coste da Provença in çerchia de nave do Beneito Doia, scrovî e so intençioin e quelle do Nichiozo Fregozo - cuxo do Zane - e recondúli a l'óbediença do duxe, i inviæ falin into so compito, portao ciu tardi a terme con mao fortuña da-o Peo Fregozo.
L'insuccesso o no provocò di riflesci negativi insci-â fortuña do Giustignan presso o Fregozo, che o 4 arvî 1447 o l'incaregò o poistæ de Peia, Luchin Façio, de repâ a-o torto subio da-o Giustignan co-a sexîa di panni de sæa da lê afiæ a-o Françesco de Levanto. Doppo che-o Gran Conseggio çittadin o decise, o 15 nov. 1447, d'arvî i ostilitæ contra o Galioto do Caretto, marcheize do Finâ, o Giustignan o fu nominao proveditô pe-a guæra insemme co l'Angeo Zane Lomellin, Borbon Çentrion e Iacopo Lion.
A questo periodo, ò poco ciu tardi, remonta probabilmente ascì e so noççe co-a Cremença, sœu do futuo duxe Pê Fregozo.
Consolidao o so poei in patria, inandiao con successo a reconquista de tære de l'Otrazovo e a guæra contra o Finâ, o Zane Fregozo o revozette i proppi interesci verso l'Oriente ascì, donde i so rivæ Adorni mantegnivan di conscidieivi interesci econommichi. O 2 sett. 1448 o duxe o l'assegnò a-o Giustignan a carrega de conso de Cafà pe-a duâ de 'n anno.
Se sanava coscì a delicâ scituaçion vegnuase a instaorâ inta lontaña colonnia de Crimea a prœuvo a-a morte do conso Antogno Maia Fiesco e a-a succesciva nomina do Tedoo Fiesco a so sostituto da parte do duxe, contra l'eleçion in loco do Brancalion Ghizorfo. Anco-ina votta o Giano o s'espose personalmente, incurante de critiche e proteste, pe repagâ o Giustignan di so tanti meiti e da so fedeltæ. O ritorno in Oriente o corispose de seguo a-i dexidei do Giustignan ascì, che, invece de vende a càrrega, comme consuetudine, a atra persoña "idonnia", o presentò za o giorno succescivo de fideiuscioin pe 'n importo complescivo de 4000 lie e o s'aspresciò a partî pe-a Crimea. O so primmo raporto in patria o fu inviao da Cafà o 30 nov. 1448.
A risposta, datâ tra l'8 e o 9 arvî 1449, a ghe zonse da-o nœuvo duxe Ludovigo Fregozo, succedúo o 16 dex. 1448 a-o fræ Zane, stroncao da 'na grave maotia. Into feliçitâse co-o Giustignan pe o zelo dimostrao co-o so coscì soleççito arivo, o Ludovigo o no mancò de ramentâghe e norme do bon governo, che l'avieivan preservao da-o timô do giudiççio di scindicatoî, i ófiçiæ governativi incaregæ da verifica in sce l'œuviao di magistrati. Doppo aveighe arecomandao de vigilâ insci-â vendia de carreghe, de moddo che no andessan a vantaggio da façion aversa, e de provei a fin che i lœughi de Compie de pertinença di Adorni vegnissan ascriti a-i Fregoxi, o Ludovigo o rasseguava o Giustignan insci-â proppia intençion de renovâghe l'incarego pe 'n segondo anno.
Insemme con di atre lettie de instruçioin che se susseguin into corso do 1449 o Ludovigo o n'inviò, o 3 luggio, uña de averto reciammo, aregordando a-o so protetto o macontento che-o Zane, e da pœu lê mæximo, aveivan dovuo afrontâ pe-a so nommina, e arecomandandoghe una conduta tâ da evitâ ogni infamia e calunnia.
Incaregao da cua di interesci di Zeneixi inti confronti de l'imperatô de Trebizonda resguardo a de questioin de carattere fiscâ e di problemi relativi a l'aministraçion de Cafà e a-a reconstruçion do castello de Illixe, o Giustignan o riçevette in Oriente a notiççia da cheita do Ludovigo, deposto pe incapaçitæ l'8 sett. 1450 e sostituio a-o duxægo da-o cuxin Pê Fregozo, fræ da moggê do Giustignan, Cremença. O mæximo nœuvo duxe o l'informava de l'acheito o 25 settembre, confermandoghe a-o contempo l'inminente arrivo do so successô inta carrega de conso de Caffa, Boroelo Grimado.
Lasciao Cafà, o Giustignan o se tratègne foscia in Oriente, pe-a cua di proppi interesci ò pe l'eserçiççio de quell'ars pirratica inta quæ o dimostrò ben fito de eççelle.
O 2 mazzo 1452 o Peo Fregozo o gh'indriçò a Scio una lettia inta quæ, feliçitandose pe-o so proscimo ritorno, o gh'arecomandava de fâ ogni sforço, primma de partî, pe impedî, ò aomanco diferî, a partença de doe fantiñe da caza di Gattiluxi, segnoî de Enos, sposæ inpromisse a l'Antogno e a-o Zane Galiaço Fregozo; tâ ligammo dinastego, a-o quæ s'oponeiva ascì i fræ do Zangaliaço e a caza di Doia, o l'aviæ dæto de fæto nœuvo prestigio a-o partio de l'ex duxe Ludovigo, passao a l'opoxiçion.
O 22 zen. 1452, contra a voentæ do Pêo Fregozo, ch'o l'aviæ prefeio un atro candidao, vègne eletto a-a carrega de poistæ de Scîo o fræ do Giustignan, Galiaço. A lê, fin da-o sucescivo meize de mazzo, s'indriçò e receste di creditoî do Giustignan.
L'interesse do duxe e da crestianitæ intrega s'ea into fratempo spostao in Oriente, a caoza de sempre ciu evidente manœuvre de guæra do zoeno surtan Maometto II a-i danni da capitâ bizantiña. Mentre a Zena se susseguiva notiççie e receste d'agiutto da Peia e da Cafà, o Peo Fregozo o dette començo a l'arollamento di armæ e o l'inviò ben doe lettie, o 18 e o 23 de luggio, pe exortâ o Giustignan a recâse a-o ciu fito a Zena e discutte a recesta do pontefiçe de inviâ a Costantinoppoli doe nave armæ e careghe de gran. Açetao a proposta do duxe, o Giustignan o ripartì pe l'Oriente.
O so passaggio o n'arestò sença traçça: tra o 3 nov. 1452 e o 27 zugno 1453 fun presentæ a l'atençion do Gran Conseggio de Zena e conseguençe de l'attivitæ piratesca do Giustignan: a cattua da nave e de merçe do Benardo Taulari, suddito de l'Arfonso d'Aragon; o sacchezzo de 'n'imbarcaçion tunexiña e l'inseguimento da nave do Mattê Maruffo, in viægio da Lusciandria a Scio; a cattua, in partibus Syrie, da nave do Nichiozo Petrelli d'Ancoña e de tutti i ben, abiti compreixi, di mercanti de Raguza presenti a bordo.
O 26 zen. 1453 o Giustignan o sbarcò a Costantinopoli, a-o comando de doe nave e de 'n contingente d'armæ arollæ a Zena e a Scio. Sciu recesta de l'impiatô Constantin XI, e foscia derê promissa da concescion de l'izoa de Lemno comme possedimento personâ, o Giustignan o l'assonse o comando da difeiza da çittæ. A-a testa de poche miggiæa d'armæ da-e proveniençe ciu despæ - Greghi, Zeneixi, Veneçien, Creteixi, Catalen, sciña Turchi - o fu pe squæxi doi meixi l'añima da difeiza contra e preponderante forçe navæ e de tæra do surtan, zonto denanti a Costantinopoli o 4 d'arvî co-in ezerçito tra e 200.000 e e 400.000 unitæ. Comme atestao da tutti i testimonni de l'assedio, compreize e fonte turche, o fu o Giustignan, no l'imperatô bizantin, l'unnico veo antagonista do surtan, graçie a-a proppia esperiença militâ e a-o proppio personâ carisma.
Respinti i tentativi de coruçion do surtan, vanificao l'espediente turco de intrâ in çittæ scavando de gallerie soterannie, repasciue a-a megio e miage smantellæ da-o fœugo incessante de bombarde, o Giustignan o l'ea a-o comando do settô ciu a reizego da çenta muæa, a porta de S. Roman, quande i assedianti sferon l'attacco finâ, a nœutte do 29 mazzo. Feio da 'n corpo de colubriña, o se dirizette - ò foscia o fu portao - verso a so nave in çerchia de 'n mego, quande i Turchi arvin una breccia proppio in proscimitæ da porta de S. Roman.
Fu faççile pe-i detratoî di Zeneixi, in particolâ i Veneçien, ma ascì pe quanti ean intençionæ a difende a posteioî e so açioin, comme o poistæ de Peia, Angeo Zane Lomelin, imputâ a-o Giustignan a corpa da retiadda di difensoî e da conquista turca da capitâ d'Oriente. Sfuzia a-o blocco turco, comme i atre imbarcaçioin di Latin, graçie a-a confuxon provocâ da-o prinçippio do sacchezzo, a nave do Giustignan a zonse a Scio o 10 de zugno.
O Giustignan o moì a Scio foscia o 1° ag. 1453 pe-i postumi de feie riportæ a Costantinopoli e o fu sepelio inta gexa, ancœu perdua, de S. Maia di domeneghen.
O feççe in tempo a dettâ, ò foscia a modificâ, o proppio testamento, pe-o quæ o nominò esecutô o fræ Galeaçço. A gestion de l'ereditæ a fu tutt'atro che sempliçe, a caoza di strascin de impreize do Giustignan, in particolâ quella a-i danni di mercanti d'Ancoña, ma o Gaiaço o-a gestì co-a mæxima spregiudicateçça tante votte manifestâ da-o fræ, scontrandose ascì co-o duxe resguardo a-a restituçion de spettançe da Cremença Fregoza.
Atri progetti[modìfica | modìfica wikitèsto]


text:
Libbri di Maccabei
I Libbri di Maccabei son dui libbri da Bibbia, che piggien o nomme da Maccabeo che o l' è o sö personaggio prinçipä.
DescriçionModìfica
Son parte di libbri coscìditi deuterocanonici, riconosciüi dä Gexa Cattolica ma no dall'Ebraiximo.
Primmo LibbroModìfica
I avvegnimenti do Primmo Libbro di Maccabei se svolgen ao tempo dell'ellenismo, quande Antioco Epifane o l'aveiva conquistou a Palestinna, faxendo poi partî unna campagna de persecusioin religiose doppo avei profanou o Tempio de Gerusalemme. Giuda Maccabeo figgio de Mattatia e doppo de lê i sö fræ Gionata e Scimon lotten contra i invasôi, çercando anche l'alleansa con Romma.
Se pensa che questo libbro o segge stæto scrito verso l'anno 100 a.C. in ebraico, ma l'è arrivou figna a noiatri solo a verscion greca.
Segundo LibbroModìfica
O Segundo Libbro di Maccabei, da o punto de vista di avvegnimenti che o tratta, o l'è parallelo ao Primmo ma o l'ha un stile ben ben diverso: o l'è consciderou importante dao punto de vista ciù streitamente religioso, perchè o parla da resurreçion di morti, coscì comme di martiri e di santi e dell'aldilà: temi che son speçifichæ, in parte, megio chi che in te ogni atro libbro dell'Antigo Testamento. Atra differensa con o Primmo Libbro a l'è che o Segundo o l'è stæto scrito figna dall'origine in greco.
Colegaménti esterniModìfica
- Wikimedia Commons a contégne di inmàgine ò di âtri files in sce Libbri di Maccabei


text:
Somalia
Nomme ofiçiâ: Soomaaliya, in sòmalo, الصومال - As-Suumaal in àrabo e Somalia in italiàn, stato de l'Africa orientâle indipendente da-o 1960, a sêu capitâ a l'è Mogadiscio.
Descriçion e stöiaModìfica
A Somalia a l'è nasciûa da l'unión de doî stati coloniali: a Somalia italiann-a (parte de l'Africa Orientâle Italiann-a) e a Somalia britannica, ch'a se ciàmma Somaliland, mentre a Somalia françéize a l'è diventâ indipendénte con o nomme de Gibuti.
A g'ha 'na sûperfiçie de 637.657 km2 e a sêu popolaçión a l'è de 8.400.000 abitanti[1].
E léngoe ofiçiæ son o sòmalo e l'àrabo, ma se parla ascì l'italiàn e l'ingléize.
Colegaménti esterniModìfica
- Wikimedia Commons a contégne di inmàgine ò di âtri files in sce Somalia


text:
O colera de Zena
O COLERA
DE ZENA
IN AGOSTO 1835.
Se doppo tanti poeti che gh'è stæto,
Che han scrito in un zeneise ben serrôu,
E in paragon de lö no vâo un-na d’æto:
Pû con coraggio me son azzardôu
A trattâ un argomento, che m’ha dæto
O gran flagello ch'emmo assæ provôu:
A penna dunque piggio, e vaddo a scrive
Per quelli che han a sorte ancon de vive.
2
Ma primma lè ben giûsto che me vorte
A meistro Apollo re dé nêuve mûze,
Sebben d'ëse di sò mi non ho a sorte,
E o non agge bezeùgno de mæ scûze,
Poi, per finîla, lê d’in çê che o sciorte
Con un bacco, dixendo che confûze
O l’ha trovôu ë rimme che mi ho scrito,
E con tutte ë mæ ciarle ninte ho dito.
3
Avanti mi me fö con gran coraggio,
Stæme a sentî, Zeneixi, ben attenti:
Sentieì che bella voxe, comme sbraggio,
E con tutta a mæ lengua feûa di denti
De Colera ve parlo, e ve ghe taggio
Un discorso de giusti sentimenti,
E doppo mi me sciallo che ancon vivo
Me trêuvo, e sorve lê aoa ve scrivo.
4
In quanto a questo poi mi lascio andâ,
Solo che se v’avesse aoa da dî
E mostrâve a burasca ch'è passâ,
A saeîva lunga assæ da non finî,
Pe ciù d’un anno aviæ da poeì parlâ,
Nisciun ghe saeiva da poeì contraddî
Un fæto de disgrazia, e l'è veitæ;,
De questo me n'appello ai cai mæ fræ.
5
Parlâ ve veûggio de questo brutto anno,
Chi è stæto sempre a Zena ghe veddiâ
Se parziale son mi; ma d’un affanno
Ve parlo che ancon aoa o stemmo a ammiâ,
Çerchemmo stâ lontan da questo danno,
Che porriemo o Segnö ben ringraziâ,
E comme sä finia sta brutta scena,
Tutto l'onô aviâ chi è stæto a Zena.
6
Ma subito che un caxo s'è sentio,
E qualchedun â Cava a gh’ea de fæto,
A vedde tanta gente dîne addio,
E chi in Besagno e chi in Ponçeivia andæto,
Che paeiva o mondo zà tosto finio.
E questa a l'è lezion che a nuî n’han dæto
Quelli che se vantavan de talento,
Che scappando sgheûavan comme o vento.
7
A Zena tutte ë ciasse ëan piggiæ,
Bûscioe, carrosse e cavalli e cäri,
E a ciû parte de gente invexendæ,
Larghê ëa diventôu scin-na i avari
Che tiavan feûa di mûggi de dinæ;
Tutti çercavan fâ di grosci sguäri,
Chi vende, chi impegnâ, e chi accattava,
Chi se ne stava a Zena, e chi scappava.
8
O l’ëa un invexendo, assæ terrô
De vedde ë gran person-ne caminâ;
Tempo che non lûxiva ciù de sô,
Se sentiva mai tanti lamentâ:
Chi criava e chi ciammava o Segnô:
Gren maôti se veddeivan trasportâ
In ti Uspiæ, e appen-na che là intravan
Squæxi se poeiva dî che i sotterravan.
9
Ma poi a tutti piaxe un-na veitæ;
Non se peû dubbitâ do gran aggiûtto
Prestîu a nuî da-e primme Autoritæ,
Che con gran zelo han provvisto tutto.
O ciù che ha consolôu è Sò Maestæ,
Mentre eimo circondæ da pianto e lûtto,
Che essendo chì vegnûo, o s’è mostrôu
Comme veo Poæ, e Zena o l'ha aggiutôu.
10
Non basta solo questo; ma zelante
O popolo zeneize, o l'ha ben visto
Quanto per tutti nuî o l’è costante,
Che in quello tempo coscì brûtto e tristo
O l’ha fæto de cose proprio sante;
E o posso ben lodâ scin-na che existo;
Noî atri çittadin sempre o lodiemo,
Di soccorsi prestæ non se scordiemo.
11
Mille soccorsi ha avûo a povea gente;
In tutti i sei quartê somministravan
Gran roba e di dinæ, se l'eì in mente,
Di lenseû, de coverte scì ghe davan,
E se trovava ancon l'impertinente,
Che o dixeiva che ninte regallavan.
Cessæ, o infami lingue, de parlâ,
E imprendeì un-na votta a rispettâ.
12
Che dixesci che o l'ëa un gran spavento
Per o popolo afflïto e desolôu.
Se veddeivan i Prævi a ægua e a vento
Con o Segnô, e ciû s'è inspaximôu
A gente a quello scimile tormento.
Ma son cöse che han sempre onorôu
Vedde chirurghi e meghi camminâ,
E tutti se prestavan pe aggiûttâ.
13
Doppo questo m’affermo de parlâve
Do castigo de Dio che gh’é pû stæto.
Non poemo, o Çittadin, che ben lodâve
Di soccorsi pietosi che n’eì dæto,
E semmo tutti pronti a ringraziâve
De tutte quelle grazie che n’eì fæto:
O Liguri Patrizj, ve meitæ
D’ëse per omnia sæcula lodæ.
Parrucchiere.


text:
Sydney
Sydney a l'è a capitâ do stato oustralian do Nêuvo Galles do Sûd, e a ciû grande e vëgia çittæ oustraliann-a (fondâa into 1788).
A çittæ a g'ha çirca 170.000 abitanti e l'area metropolitann-a ciû de quattro millioin. Insemme a Melbourne, l'eterna rivâ pe o tittolo de çittæ ciû importante da naçion, Sydney a rappresenta o chêu commerçiâ e coltûrâ oustralian. A l'è 'na destinassion importante pe o tûriximo locâle e internassionâ e a l'è stæta premiâa molte vòtte comme ûnn-a de çittæ ciû belle e vivibile do mondo. A l'è ammirâa pe o sêu porto, a belliscima costa, o climma cädo e a coltûa cosmopolita.
I sêu abitanti vegnan ciammæ sydneysiders oppûre meno soventi sydneyite. A maggioransa da popolassion a l'è d'origgine brittanega e irlandéise, ma ciû reçentementi s'è formou de grende comûnitæ d'Italien, Greghi, Libanéixi, Arabi e asiatici.
Conlìgamenti esterniModìfica
Âtri progèttiModìfica
- Wikimedia Commons a contêgne di inmàgine ò di âtri files in sce Sydney


text:
antropo-
Italiano[modifica]
Prefissoide
antropo-
- prefissoide correlato con la parola uomo
Etimologia / Derivazione[modifica]
dal greco ἀvϑpwπo-, ἄvϑpwπoς cioè "uomo"
Parole derivate[modifica]
- antropocentrico, antropocentrismo, antropochimica, antropocoria, antropocoro, antropocosmico, antropofagia, antropofagico, antropofilia, antropofilo, antropofita, antropofito, antropofobia, antropogenesi, antropogenia, antropogenico, antropogeno, antropogeografia, antropogeografico, antropometria, antopoglosso, antropogonia, antropoide, antropoideo, Antropoidei, antropolatria, antropologia, antropologicamente, antropologico, antropologismo, antropologo, antropomanzia, antropometria, antropometrico, antropometrismo, antropometro, antropomorficamente, antropomorfico, antropomorfismo, antropomorfistico, antropomorfita, antropomorfizzare, antropomorfo, antropomorfologia, antoponimia, antroponimico, antroponimo, antroponomia, antropopatia, antropopiteco, antropozoonosi, paleoantropologo, protoantropo
Traduzione
- Vocabolario, Treccani edizione online


text:
Rundanin-a
Rundanin-a (Hirundo rustica) oxellu migratû, lungu 18-19,5 cm. cu-e ae lunghe 12-13 cm. cürve e appiççüe, a cua furcüa, a schen-a de'n cû blö scüu quæxi neigru e u petu ciæu, beige o çenen.
DescriçionModìfica
A l'ariva cu-a primaveja pe fâ u niu e a parte in sciû fâ de l'outünnu pe anâ a svernâ in Affrica. A se nütre de vermi e insetti , specce quelli che xöan. A fa u niu de preferença sutt'a-i curnixuin, scin a 'na quota de 1600 m.
File murtimediæModìfica
Atri progèttiModìfica
- Wikimedia Commons a contêgne di inmàgine ò di âtri files in sce Rundanin-a
- Wikispecies a contêgne informaçioìn in sce Rundanin-a


text:
Caronte
Caronte o l'è un personaggio da mitologia grega e rumann-a. O l' ea conosciüo anche dai Etrüschi, che o ciamaven Charu o Charun e in ti dipinti o rappresentaven con aspetto demoniaco. Caronte o porta un barco in sce o sciümme Acheronte, traghettando in te l'Ade e annime di trapassæ. I antighi üsaven mette una monæa in bocca ai morti pe pagä o passaggio in sce o barco.
Caronte cumme personaggio in t'a poexia[modìfica | modìfica wikitèsto]
E opere poetiche ciù importanti in te quæ segge raffigürou Caronte sun l'Eneide e a Divinna Commedia. Mentre pe Virgilio a esse traghettæ ean tütte e annime, di giüsti e di peccatuï, pe Dante Ardighê o Caronte o trasporta solo i destinæ ä dannazion eterna, aççentuando coscì a drammatiçitæ da scena. Dante o segue a dottrinna da Gexa Cattolica, segundo a quæ i personaggi mitologici do paganeximo saieven tütti personaggi diabolici; in ta sö opera o tratta coscì no solo Caronte ma anche Minosse, Plüton, Gerion, Flegias e atri.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Caronte


text:
La Settimana Religiosa
comme ûnn-a combinn-a... de quelle però che se lascian acciappâ da tûtti.
(Di dietro la cortina Bastiano starnuta).
BRIG. – O Segnô o t'aggiûtte.
GIGG. – Grazie.
BRIG. – Ti stæ sempre a lëze lì da-a fissûa do barcon e coscì t'ë costipâ.
BAST. – (Anche questa a l'é andæta ben).
GIGG. – (da sè: Ancon d'assæ, ch'a l'agge creddûo che segge mi raffreidâ. Ma chi besêugna sciortîne), Moæ, doviësci fâ o piaxei de andâ da o merçâ a accattâ ûnn'assetta de sæa neigra.
BRIG. – E pe fâne?
GIGG. – Pe cûxî a vostra röba da-a festa.
BRIG. – A t'é vegnûa proprio aoa a vêuggia de travaggiâ? Un pö fa ti no ne voeivi saveì. E vannighe ti da-o merçâ che t'hæ e gambe zoëne.
GIGG. – (da sè: Se poëse levâmela de chì). Intanto mi faiö dell'ätro in casa. Via, andæ.....
(Si sente battere alla porta di strada).
BRIG. – Piccan. Ammia da-o barcon chi gh'é.
GIGG. – (da sè: Aoa chi ghe saä. Anchêu o däo o gh'ha misso a côa). (Va e ritorna) Gh'é ûnn-a donna mâ vestîa....
BRIG. – A saiä a Zanetta. Se a l'é lê, a l'é ûnn-a donninn-a scincera, brava. Ti, ti no te gh'assomeggi manco a-a sêua de scarpe.
GIGG. – Pensemmo: a saiä Pantasilèa o Clorinda.
BRIG. – Queste saiân due sguaiæ comme ti; e questa te diggo ch'a vâ tanto öu quanto a peiza. (Guarda in cima alla scala) A l'é proprio lê.
BAST. – (Aoa che ven a comâ, chi sa quande finiàn de ciarlâ e saiàn a tempo d'andâsene; son proprio mâ incamminôu).
ZABETTA e detti.
BRIG. – Brava Zabettinn-a, sei proprio stæta de parolla.
BAST. – (Oh, cose veddo! Mæ sêu! Aoa che staggo fresco!)
ZAB. – Eh! perché vëi ve l'ho promisso. Ma son vegnûa pe stâ in momento sei, che ho premûa de tornâ a casa.
BRIG. – Voî sei sempre a donna da sprescia. Vëi seia pe-a vostra sprescia, me son ascordâ de dîve tante cose. Per exempio quande emmo parlôu di sêunni, no s'é parlôu di nûmeri do semenäio. Ghe zêugo de ræo, sei; ma da-i sêunni ch'emmo contôu vëi, se porriæ ricavâ ûn ambo o ûn terno.
ZAB. – Ne parliëmo poi. Me rallegro de vedde chì a vostra Giggia prosperosa.....
GIGG. (Sostenuta) – Parlæ con mi?
ZAB. – Oh bèlla! Se v'ho ciammôu pe nomme!
GIGG. – Chì appunto l'é o sbaglio; mi me ciammo Erminia.
ZAB. – Ché? V'han battezzôu ûnn'ätra votta, e v'han cangiôu nomme[?] A primma votta ëo mi presente e v'han misso a nomme Giggia, cioè, Luigia; e Giggia ve seì sempre ciammâ da piccinn-a.
BRIG. – Miæ che mattëie, de voei cangiâse o nomme.
ZAB. – Son capriççi de zoventù. No me ne mäveggio tanto perché mi ascì ho ûn fræ, ciù zoveno assæ de mi, che anche lê o s'é cangiôu o nomme.
BRIG. – Oh! cose dî.
ZAB. – O se ciammava Bastian, e aoa o se fa ciammâ Florindo.
BAST. – (Aoa che ghe semmo!)
GIGG. – (da sè: Ch'a segge vëa?)
ZAB. – E o fa o milordo; co-o cilindro in testa, a bacchetta... Ma o l'é ûn impostô de primma riga.
BAST. – (Lengua maledetta; chi sa cose a saviä dî!)
ZAB. – Ma o torto in parte o l'é de mæ poæ, bonn-a anima! Pe voeighe troppo ben e passâghele tûtte da piccin, o l'ha guastôu. Morto o poæ, che Bastian o l'ëa ancon pupillo, mæ maio o gh'ha fæto da poæ de commisso[1]. Mæ poæ o l'aveiva misso a-e schêue, pe fâne quarcosa. Ma, morto o poæ, ëimo pövei, comme pövei semmo ancon....
GIGG. – (da sè: E i ville de Vötri e de S. Dexidëio?)
ZAB. – .... e coscì mæ maio o l'ha misso pe garson da ûn perrûcchê. Doppo ûnn-a settemann a, Bastian o no gh'é ciù vosciûo stâ; e o s'é misso a fâ o caægâ. O no gh'é manco stato in meize. Pe fâla cûrta: pötronasso comme o l'ëa, o l'ha provôu tûtti i mestê che son a Zena; nisciûn ghe fâva. Mæ maio o s'é stancôu, o gh'ha dæto ûn cäso de derrê....
BAST. – (Miæ che figûe che a me fa fâ).
ZAB. – ..... e o l'ha mandôu via d'in casa. Inzegnite, o gh'ha dîto, se ti vêu mangiâ. Lê o s'é misso a vende bricchetti, poi giornali. Mi me ne fâva mâ, e in tocco de pan de nascosto ghe l'aviæ porzûo; ma lê, s'o m'incontrâva, o no m'ammiâva manco. Un giorno o l'é scomparso. Doppo circa ûn anno l'incontro pe-a stradda co-a marscinn-a, o cilindro, o relêuio co-a cadenn-a d'öu, vëo o fäso. M[']e finn-a vegnûo o sospetto ch'o l'avesse arröbôu. Ma poi ho saccûo che o l'ëa stæto pe i villaggi a fâ o ciarlattan, a vende çiöti e inguenti pe tûtti i mali.
BAST. – (T'ë ti ûn çiöto, brûtta stria!)
ZAB. – E perché ciarla no ghe ne manca, o l'ha fæto di södi quanti o n'ha voscûo. Ma spendi e spandi, o l'é vegnûo torna a-o verde. Perché se i pecchæ capitali son sette, lê o n'ha quattorze.
BAST. – (Se ti me cazzi sotto a-e unge...!)
ZAB. – Despeôu torna comme l'äia, o l'é scomparso con ûnn-a compagnia de ballerinn-e in sce a corda. Creddo ch'o fesse o paggiasso.....
GIGG. – (Poscibile?)
BRIG. – O n'ha passôu ciù che Guerin meschin.
ZAB. – Sentî. Giando pe di paixi d'äia cattiva, o s'ha piggiôu ûnn-a freve che o l'é vegnûo sottî comme ûnn-a candeia, e o l'é stæto all'ûspiâ pe quæxi ûn anno. Comme o s'é ûn pittin remisso o l'é torna capitôu a Zena, che mæ maio, pe compascion o l'ha vestîo da cappo a pê; o l'ëa finn-a sensa camîxa. I centi, e promisse ch'o l'ha fæto in quelli estremi, no se pêu dî. Fâ ûn mestê fadigoso o non ëa in caxo pe-a sò debolezza. Mæ maio o l'ha parlôu con ûn sensâ; e pe mëzo de questo o l'ha impiegôu in casa d'ûn scignorasso, ch'o çercâva proprio ûn pe accompagnâ sò figgio pe-a stradda....
GIGG. – Forse pe meistro.
ZAB. – Tûtt'ätro..... pe aio, comme dixan i scignori. Pensæ che bèlli exempi e che istrûzion o ghe pêu dâ. I sensæ, sei che vivan a son de böxîe, e coscì o l'ha dæto da intende a-o scignor che mæ fræ o vegnîva da Romma e che là o l'ëa stæto segretäio d'ûn Bonscignore.... ch'o sà de lettia eccettera. E o mincion o se l'ha creddûo. E quello scignor, se sà, o l'ha vestîo de nêuvo e pulitamente, pe no mandâ sò figgio con ûn strasson. E coscì aoa o gïa pe Zena,
- ↑ Tutore. Anche questa voce manca nei dizionarii genovesi.


text:
9 Locali e ritrovi - sale da ballo e dancing a Limena e dintorni
Attività simili nelle vicinanze
-
Locali e ritrovi - sale da ballo e dancing a Vigodarzere
-
Locali e ritrovi - sale da ballo e dancing a Villafranca Padovana
-
Locali e ritrovi - sale da ballo e dancing a Curtarolo
-
Locali e ritrovi - sale da ballo e dancing a Campodarsego
-
Locali e ritrovi - sale da ballo e dancing a Rubano
-
Locali e ritrovi - sale da ballo e dancing a Cadoneghe
-
Locali e ritrovi - sale da ballo e dancing a Campodoro
-
Locali e ritrovi - sale da ballo e dancing a Mestrino
-
Locali e ritrovi - sale da ballo e dancing in Veneto
-
Locali e ritrovi - sale da ballo e dancing in Italia
005844300


text:
Bandoneon
O Bandoneon o l'è 'n strûmento de mûxica scimile a-a fisarmonica.
Co-a sêu sonoritæ caratteristega e a sêu fôrma rettangolâ, o l'è stæto inventòu da-o tedesco Heinrich Band (1821-1860). O se conosceiva co-o nomme bandonion, in spagnòllo "bandoneón".
Rivòu verso o 1900 co-i tedeschi emigræ in Argentinn-a, o l'ha guägnòu popolaritæ de lì inta mûxica popolâre, speçialmente into tango, essendo anchêu o sêu strûmento ciû particolâ.
O l'è conosciûo popolarmente in lunfardo comme fueye (prononçia: 'fuèscie').
O mûxicista c'o soeunna o bandoneon o vegne ciammòu "bandoneonista". Ûn di prinçipæ bandoneonisti da stoja do tango, riconosciûo in tûtto o mondo, o l'è stæto Astor Piazzolla; son ascì molto importanti tanti âtri comme Aníbal Troilo, Pedro Laurenz e Leopoldo Federico.
Veddi ascì[modìfica | modìfica wikitèsto]
- Christian's Bandoneon Page
- Bandoneonbau Hartenhauer Klingenthal Germany
- Bandonion & Concertinafabrik Klingenthal
- Premier Bandoneonbau Peter Spende - Berlin
- Klaus Gutjahr - Berlin
- Bandonion Restauration und Balgbau Wuppertal
- Bandonion and Concertina maker Harry Geuns - Kinrooi Belgium
- Akkordeonwerkstatt - Rorschach Schweiz


text:
Template:Marchio
Sto file o l'é adêuviòu se se rispètan i requixîti inpòsti da-a Exemption Doctrine Policy pò-u lij.wiki. Se pénsa che no l'é poscìbile in mòddo raxonévole òtegnî 'n file pægio da-o pónto de vìsta ilustratîvo e dotòu de 'na lìbera licénsa. Dêve êse rispetòu e indicaçioìn che sêgoe:
- St'avîzo chi o no l'ìndica o status do copyright do file. Dêv'êse dónca de lóngo indicòu 'n tag de copyright ch'o dàgghe e informaçioìn necesâie in sciô status do copyright.
- Dêv’êse indicâ a fónte do file e specificòu chi l'é o posesô do copyright (quànde no diciaròu da-o tag do copyright).
- O file o dêv'êse adêuviòu sôlo into namespace principâle, in particolâ inte vôxe a-e quæ o sò contegnûo o se riferìsce drîto drîto. E inmàgini no pêuan êse inserîe in espoxiçioìn de inmàgini.
- Se no l'é ciæo, se dêve specificâ in mòddo detaliòu a raxón pi-â quæ o file o no se peu êse sostitoî con un sótta lìbera licénsa. Se no gh'é 'na raxón raxonévole, domàndâne sùbito a scanceltûa.


text:
Poæ
O poæ o l'è tradiçionalmente o genitô masccio de un figgio ò de unn-a figgia.
Descriçion[modìfica | modìfica wikitèsto]
De solito a l'è a pæntea biologica a stabilî a paternitæ. Inta veitæ e preuve çerte da paternitæ son de longo stæte diffiçili e donca soventi son stæte convençion soçiali a indicâ chi o segge o poæ (attribuendo questa responsabilitæ, ad exempio, a-o maio da moæ).
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Poæ


text:
William Shakespeare
William Shakesperare (Stratford-upon-Avon, battessòu o 26 arvî 1564 e mòrto o 23 arvî 1616) o l'è stæto 'n scrittô ingléise, conscideròu da tempo da molti comme o ciû brâvo scrittô in lengua ingléise e ûn di ciû çelebbri da lettiatûa ûniversâ.
A sêu êuvia a l'è cosci importante che molti di sêu personaggi son ancon tema de riçerca, sorvetûtto pe-a complexitæ da lô definission psicològica.
Tra i sêu scrîti gh'é de êuvie ûniversalmenti famose, comme:
- Romeo e Giulietta
- Séunno de 'na néutte de meza estae
- Hamlet, prinçipe de Danemarca (Amleto)
- Macbeth
- Otello
- Enrico VIII
- O mercante de Venessia
- Giulio Cesare
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce William Shakespeare


text:
Igiene orale
L Igiene Orale a l'è l'insemme di comportamenti che agiutten a mantegnï in salute a nostra bocca: i denti e o parodonto (con questa parolla se indica e zenzie, o ligamento e l'osso alveolare). A se dividde in te:
- Igiene Orale Profescionale, effettuä da o dentista o da l'igienista, conscistente in ta rimosion di depoxiti de tartaro.
- Igiene Orale Domiciliare, praticä da i pasienti a casa sö.
Descriçion[modìfica | modìfica wikitèsto]
Bezeugna tegnï presente che l'igiene orale a serve a conservä san anche o resto de l'organismo, perchè e moutie da bocca peuen avei conseguenze in sce a salute generale. Queste conseguenze porieven esse anche pericolose assæ: comme esempio puemmo ricordä e moutie cardioçircolatoie, l'aggravamento do diabete in te personne predisposte e, in ostetriçia, a nascita de figgeu prematui e sottopeiso. Pe fortunna queste complicanze no se presentan in tutti i caxi; ma a necescitæ de mantegnï unna bonna igiene orale a l'è sempre presente, no fisse atro pe evitä e due moutie da bocca ciù frequenti: a carie e a moutia parodontale.
Placca batterica[modìfica | modìfica wikitèsto]
L'igiene orale a serve a allontanä da a süperfiçie di denti a placca batterica: con questo nomme se intende unna pellicola organica composta da di resti alimentari, da cellule che se son destacchæ da e zenzive ma prinçipalmente da micro-organiximi, speçialmente batteri. In genere questi micro-organiximi son saprofiti che viven alimentandose con e sostanse che troeuvan in bocca, ma sensa causä mouttie. A votte però gh'è anche di micro-organiximi patogeni.
Questi ürtimi pöen esse a causa de carie, mouttia parodontale o de atre patologie; oppüre pöen complicä mouttie originaiamente dovüe a unna causa no microbica. In ta placca batterica, ch'a va consciderä un veo e propio ecoscistema, gh'è de differense in to rapporto fra e varie specie de micro-organiximi. Queste differense no son solo da personna a personna: anche in to mæximo soggetto a compoxision da placca a cangia da momento a momento, a segunda de l'alimentasion, de l'etæ, de condisioin de salüte, eççetera. Componnen a placca molte specie de micro-organiximi diversci: streptococchi a e Y; streptococchi anaerobi; bacilli gram-poxitivi; lactobacilli; batterioidi; spirochete; vibrioin; pneumococchi; actinomiceti e ätri funzi, e ätre specie ancon.
Carie[modìfica | modìfica wikitèsto]
A carie a l'interessa primma o smalto e, s'a no vegne curä, a va avanti dannezzando a dentinna (o avorio: o tesciuo duo ch'o se treuva sutta ao smalto) e succescivamente a porpa do dente (dentro ä quæ se treuva o telo, vegio nomme zeneize do nervo).
Moutia Parodontale[modìfica | modìfica wikitèsto]
A Moutia Parodontale - spesso ciammä impropriamente piorrea - a se presenta a l'inizio comme zenzivite; zenzie sanguinanti e arrossæ; ghe pö esse o no dô. Se trascurä a causa o retiase de l'osso: in ti caxi estremi o dente interessou o loccia e o va perso.
Segge a carie che a moutia parodontale son dovue ai microbi da placca batterica. Se tegnimmo a bocca netta allontanando a placca batterica da a superfizie di denti, puemmo prevegnile. Pe combatte a placca i scistemi prinçipali sun spassoiin e fï interdentâ.
Spassoiamento di denti[modìfica | modìfica wikitèsto]
I denti van spassoiæ doppo tutti i pasti da giornä. L'è megio che o spassoiin o l'agge e sæe medie (ni due ni molle) e che queste sæe seggen artificiali; quelle naturali, che ormai no se treuven squæxi ciù in commercio, no van ben. A testinna do spazzoiin a funzionna megio s'a l'è piccinna. Ogni trei meixi circa l'è mægio sostituï o spazzoiin. O spazzoiin o pö esse manuale o elettrico: travaggen ben tutti dui, se i doviemmo in t'o modo giusto. Pe i dettaggi in sce l'uso do spazzoiin, comme in sce quello do fï interdentale, l'è indicou fase conseggiä da o proprio dentista o igienista: çerte manoeuvre van personalizzæ segundo o paziente.
Fï interdentale[modìfica | modìfica wikitèsto]
Se treuva in farmacia o anche in ti supermercoei tanti tipi de fï interdentale. Sun tutti validi; se pö scegline un segundo i propri gusti. Se se incontra de difficoltæ a fa passä o fï tramezo i denti, se pö döviä quello "inçiao" perchè o leggero soeu de çeivia in sce a so superfizie o fa scì che o scugge megio.
Pe doeuviä o fï interdentale bezeugna staccane un tocco lungo circa 40 cm e ingögilo a i estremitæ in sce e die medie de due man. Poi o se passa fra i denti guidandolo con pollici e indici. Anche pe l'üso do fï interdentale, comme zà emmo dito a propoxito do spazzoiamento, l'è megio fase consegiä da o proprio dentista o igienista, in quante ghe pö esse de differense individuali.
Ätri mezi[modìfica | modìfica wikitèsto]
Existe di atri mezi pe mantegnî l'igiene orale: "archetti (o forcelle), scovolin, spazzoiin, dentifricio e colluttoio" , che pöen integrä i mezi prinçipæ (che resten: spazzoiin e fï). L'idropulsô invece o l'è sconsegiabile (o no l'ariesce a destaccä a placca dai denti).
Dentifriçio e colluttoi[modìfica | modìfica wikitèsto]
L'uso do dentifriçio, coscì comme o ruxentase a bocca con i colluttoi, o l'aggiutta, ma a cosa ciù importante in te l'igiene orale a resta l'aziun meccanica do spazzoiin e do fï interdentale. A presensa de Fluö in to dentifriçio a g'ha unna efficaçia dimosträ, sciccomme questo elemento chimego o contribuisce ao rafforsamento do smalto e o rende diffiçile l' adexion â superfiçie dentaia da parte di batteri da placca.
Atri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Igiene orale


text:
Repubbrica do Vermont
A Repubbrica do Vermont (Vermont Republic) a l'è stæta un stato indipendente de l'America do Nòrd da-o 1777 a-o 1791.
Descriçion e stöia[modìfica | modìfica wikitèsto]
In to 1763, o trattâto de Pariggi o l'aveiva concrûzo a Guæra franco-indian-a e dæto l'area a-o Regno Unïo. Parte da region ean controllæ da-a Provinsa de Neuvo York e parte da-a Provinsa do Neuvo Hampshire, co-i teritöi di Monti do Neuvo Hampshire contestæ tra e doe provinse, o Re Zorzo III d'Inghiltæra o l'aveiva pigiòu a decixon de assegnâle a-o Neuva York.
Ethan Allen e a sò milìsia, i Green Mountain Boys (Zueni de montagne verdi) combatteivan primma contra i ingleixi e pöi contra e provinse do Neuvo York e do Neuvo Hampshire, e o chinze de zenâ do 1777 deciaravan l'indipendensa da Republic of New Connecticut (Repubbrica do Neuvo Connecticut), dïta ascì Republic of the Green Mountains (Repubbrica de Montagne Verdi). L'eutto de lùggio do mæximo anno o nomme o vegne cangiòu in Vermont (da-o françèize les Verts Monts (e montagne verde).